ANNUAR MUSA TIDAK JADI CALON, BERITA PALING SEDIH PAGI INI!!

Semua parti yang akan menyertai PRN kali ini dilihat sudah mengumumkan secara rasmi calon masing-masing untuk dipertaruhkan bagi mencipta kemenangan yang diidam-idamkan.
Bagaimanapun, melihat semua senarai tersebut, baik dalam PH/BN atau PN, saya tidak dapat mengelak dan menyembunyikan bahawa ada perasaan sedih tiba-tiba menyelinap di sudut dada.
Malah, saya dapat merasakan mungkin ada orang lain juga turut berperasaan yang sama.
Kesedihan itu tidak lain ialah kerana Annuar Musa, tokoh terbilang UMNO Kelantan yang sudah dipecat dan kini memilih Pas sebagai wadah baru perjuangannya, langsung tidak diselitkan sebagai calon dalam PRN kali ini.
Meski dalam konteks kedua-dua gabungan iaitu PH/BN dan PN, banyak nama-nama lain yang turut digugur, tidak dicalonkan atau diketepikan, tetapi ketiadaan nama Annuar sebagai calon terasa lain benar rasa di hati.
Aduhhh….rasa mahu menitik air mata pun ada mengenangkan nasib Annuar pada PRN kali ini.
Walaupun Annuar sebelum ini pernah menyebut tidak mengapa kalau beliau tidak dicalonkan oleh Pas, tetapi itu sebenarnya tidak lebih merupakan manis mulut orang politik dalam berkata semata-mata.
Sebagai seorang pemimpin yang selalu lantang dan kerap meletakkan dirinya di barisan hadapan ketika medan peperangan, tidak sukar memahami bahawa menjadi calon dan bergelar YB adalah impian seseorang seperti Annuar.
Dengan menjadi calon, lebih-lebih lagi di negeri yang hampir pasti boleh menang, bersama gelaran YB juga kemudiannya tentu membolehkan seseorang itu boleh melangkah lebih jauh, baik dalam dalam apa-apa gerakan politik atau manfaat beroleh jawatan dalam kerajaan di mana-mana peringkat sekali pun.
Apa lagi, mengenali sosok seperti Annuar, beliau bukan memuliki ghairah yang biasa-biasa dalam apa jua langkah politik yang diceburinya.
Lagi pula, jika benar Annuar tidak berhasrat menjadi calon, beliau tentunya berbuat seperti Noh Omar atau Khairy Jamaluddin yang tidak menyertai mana-mana parti setelah dipecat daripada UMNO.
Auranya, hebat berpidato, lantang, berani, rajin dan tidak pernah kenal penat – adalah keistimewaan yang tidak banyak dimiliki oleh orang-orang poltiik di negara ini.
Sayang sekali, Pas dalam hal ini seolah-olah tidak nampak kelebihan serta keistimewaan yang ada pada Annuar.
Bersama pengalaman seperti bekas menteri yang sentiasa berjaya menghirupkan setiap kementerian yang diterajuinya, di samping sepak terajang politiknya yang luas dalam UMNO, meletakkan Annuar sebagai calon PRN adalah suatu keuntungan berganda buat parti itu untuk membawa masa depan yang lebih baik bagi Kelantan.
Segala ilmu, pengalaman, kemahiran serta kelebihan yang ada pada Annuar sepatutnya boleh dimanfaatkan oleh Pas untuk mereka melangkah lebih jauh sebagai parti yang dilihat mampu menawarkan kepakaran teknokrat untuk memajukan negeri itu.
Keyakinan bahawa Annuar akan dipilih sebagai calon, selain disebabkan penyertaannya ke Pas dibuat sebelum berlangsungnya PRN dan kemudian disusuli dengan super aktifnya berceramah ke sana sini, ia juga didorong keghairahan bekas menteri itu memuat-naik gambar-gambarnya pusing keliling kampung dengan menaiki motorsikal klasik beroda tiga yang tidak murah harganya itu sejak kebelakangan ini.
Dalam hati saya membayangkan, pastilah dalam kempen nanti, Annuar akan menggunakan lebih banyak motorsikal itu berbanding menaiki kereta untuk gerakan kempennya.
Seterusnya saya membayangkan lagi bagaimana Annuar dengan jubah dan kopiah putihnya menaiki motorsikal untuk berjumpa dan menyapa pengundi dan itu tentunya mencetuskan fenomena yang diperkatakan di seluruh negara.
Terbayang juga di minda saya bagaimana lebih menarik lagi jika Annuar turut menukar warna motorsikal klasiknya itu daripada merah kepada hijau iaitu warna rasmi parti barunya.
Ahhh…tapi semuanya hanya tinggal bayangan tanpa ketahuan saja kini.
Yang tiba-tiba datang menerpa – masih adakah lagi masa depan Annuar dalam Pas selepas ini?
– ShahbudinHusin 28/07/2023.

4.4

5

votes
Article Rating
Kongsikan artikel ini


CALON PRN, SAYA DAH PILIH YANG TERBAIK – ANWAR

Datuk Seri Anwar Ibrahim berkata isu tidak puas hati sesetengah pihak berhubung senarai pencalonan yang diumumkan menjelang Pilihan Raya Negeri (PRN) di enam negeri pada 12 Ogos ini adalah perkara biasa pada setiap pilihan raya.
Perdana Menteri, yang juga Pengerusi Pakatan Harapan (PH), yakin pemilihan calon telah diadakan sebaik mungkin sebagai persediaan PRN di Negeri Sembilan, Selangor, Terangganu, Kelantan, Kedah dan Pulau Pinang.
“Dalam dunia ni, dalam pilihan raya, tiada yang semua berpuas hati…jadi kita dengar dan hormat serta cuba terangkan tetapi tidak akan memuaskan hati semua pihak. Saya fikir telah buat sebaiknya,” katanya.
Beliau berkata demikian kepada pemberita selepas majlis penyerahan watikah pencalonan kepada enam calon PKR di Negeri Sembilan bagi PRN kali ini.
Ditanya sama ada isu itu akan menjejaskan sokongan parti, Anwar, yang juga Presiden PKR, berkata setakat ini keadaan terkawal dan semua pihak perlu memberi peluang kepada calon baharu.
“Sepatutnya sekarang giliran yang lain, kita pun perlu ada pelapis, tidak boleh seorang itu kekal selamanya,” katanya.
Mengenai manifesto PRN, Anwar berkata ia akan dilakukan mengikut negeri masing-masing.
Terdahulu, Anwar menyerahkan watikah kepada Datuk Seri Aminuddin Harun yang dicalonkan untuk bertanding bagi kerusi Dewan Undangan Negeri (DUN) Sikamat, Tengku Zamrah Tengku Sulaiman (Ampangan), Nur Zunita Begum (Pilah), Ismail Ahmad (Labu), Yew Boon Lye (Chuah) dan Dr Rajasekaran (Sri Tanjung).
Sumber — BERNAMA

0

0

votes
Article Rating
Kongsikan artikel ini


DULU PECAH-BELAHKAN MELAYU DAN KINI PECAH-BELAHKAN MALAYSIA, TINDAKAN TEGAS SUDAH WAJAR DIAMBIL TERHADAP TUN MAHATHIR

Orang yang hilang kuasa kadang-kadang perangainya lebih kurang sama saja macam mereka yang putus cinta.
Mereka cenderung berkelakuan luar biasa, tidak dijangka dan berbeza dengan kebiasaan yang dilalui ketika cinta belum membawa luka.
Dalam kehidupan seharian, baik melalui pembacaan, tontotan, pengalaman sendiri atau kawan-kawan, kita tentu sudah biasa dengan mereka yang angau disebabkan putus cinta.
Tetapi, dalam politik dan konflik perebutan kuasa, meskipun terdapat juga kes-kes mereka yang angaunya lebih kurang sama dengan mereka yang putus cinta dan kita dapat menerima seadanya semua itu,!apa yang dipertontonkan kepada kita sejak Tun Mahathir Mohamad hilang kuasa dan hilang deposit dalam PRU15 lalu, barangkali lebih kronik lagi keadaannya.
Dalam erti kata lain, perlakuan setelah kalah dan hilang kuasa lebih dahsyat kalau dibandingkan dengan perlakuan mereka yang angau akibat putus cinta.
Ketika memegang jawatan Perdana Menteri, meskipun sebelum itu dijoloki dengan gelaran ultra Melayu, tetapi Tun Mahathir kemudiannya benar-benar menampilkan dirinya sebagai pemimpin negara yang berjiwa Malaysia.
Selain kerapkali menganjurkan kepada rakyat agar hidup harmoni dan bersatu padu, beliau juga sering mempertahankan keunikan kaum-kaum yang mampu hidup dengan aman damai di negara ini.
Bagaimanapun, di sebalik mempamerkan jiwa Malaysianya itu, beliau dilihat lebih dikelilingi tauke-tauke bukan Melayu ketika berada di puncak kuasanya.
Tauke-tauke tersebut – tanpa ingin menyebut nama mereka satu persatu – diberi banyak sekali peluang melalui perolehan kontrak kerajaan, lesen-lesen, pemilikan tanah dan sebagainya, bukan saja untuk menjadi kaya, bahkan melangkau sehingga mencapai status bilionaire.
Anak-anak beliau berjaya dalam perniagaan, bahkan ramai orang menyebut antara mereka ada juga yang berstatus bilionaire, sebahagiaannya dan tidak mustahil keseluruhannya, adalah disebabkan perkongsian berniaga dengan ahli perniagaan bukan Melayu.
Di dalam politik, meskipun pernah memimpin parti berteraskan Melayu iaitu UMNO dan Bersatu hingga berjaya menjadi Perdana Menteri sebanyak dua kali, sebahagian penyumbang kepada kesuksesan Tun Mahathir ialah dengan cara memecah-belahkan Melayu dan bergantung kepada sokongan bukan Melayu.
Ketika berbalah dengan Tengku Razaleigh Hamzah pada pemilihan UMNO 1987 dan ia berlarutan sehingga PRU tahun 1990 di mana sebelum itu Ku Li dipecat dan tidak dibenarkan menyertai UMNO Baru yang ditubuhkannya pada 1988, kemenangan BN pada PRU tahun tersebut adalah disebabkan sokongan yang diperolehi melalui parti-parti bukan Melayu yang mendokong kerajaan.
Kemudian pada tahun 1998 apabila Tun Mahathir memecat Anwar Ibrahim sebagai Timbalan Perdana Menteri, Menteri Kewangan dan membuangnya daripada UMNO, kemenangan BN pada PRU tahun 1999 juga adalah disebabkan undi dan sokongan pengundi bukan Melayu.
Sejarah telah mencatatkan bahawa pada PRU tahun 1990 disebabkan Tun Mahathir berbalah dengan Ku Li, BN telah hilang Kelantan dan pada PRU tahun 1999, akibat beliau memecat Anwar, BN hilang negeri Terengganu.
Jika tanpa sokongan undi bukan Melayu, kalau pun tidak “belayar malam”, kedudukan kuasa Tun Mahathir ketika itu pasti hanya tinggal nyawa-nyawa ikan.
Menjelang PRU14, disebabkan ingin menjatuhkan Najib Razak, Tun Mahathir kali ini memecat pula dirinya sendiri daripada UMNO bagi tujuan memecahkankan parti itu, lalu menubuhkan Bersatu yang kemudian mendorongnya “merangkak” mencari Anwar di mahkamah bagi membolehkan beliau bekerjasama dengan PH.
Untuk kali kedua, Tun Mahathir akhirnya berjaya menjadi Perdana Menteri sekali lagi, tetapi harus diingat, kejayaannya itu juga dicapai dengan cara menjadikan UMNO dan pengundi Melayu berpecah, lalu bergantung kepada sokongan pengundi bukan Melayu dan juga DAP.
Disebabkan kerakusan ingin kekal berkuasa itulah yang menjadikan orang Melayu berpecah dalam banyak parti seperti Semangat 46, PKR dan Bersatu.
Melihat semua peristiwa itu dan membandingkan dengan perlakuan Tun Mahathir hari ini, tidak sukar menyimpulkan bahawa semua gerak laku dan gerak fikir beliau sekarang adalah disebabkan hilang kuasa dan hilang deposit, ditambah lagi kerana Anwar yang menjadi Perdana Menteri ketika ini adalah musuh nombor satu dalam sisa-sisa nafasnya yang makin menua.
Tun Mahathir kini tiada pilihan lain selain memainkan sentimen Melayu dan Tanah Melayu ini milik orang Melayu serta menanamkan kebencian agar orang Melayu membenci bukan Melayu sebagai pendatang semata-mata kerana terdesak ingin kekal relevan bersama harapan agar usahanya menjatuhkan Anwar berakhir dengan kejayaan.
Soalnya, kenapa baru sekarang Tun Mahathir mahu membenci bukan Melayu dan mempertikaikan keberadaan mereka di negara ini?
Kenapa ketika disokong oleh bukan Melayu sehingga berjaya kekal sebagai Perdana Menteri dalam PRU tahun 1990 dan 1999 serta ketika disokong sekali lagi oleh bukan Melayu dan DAP untuk menjadi Perdana Menteri buat kali kedua pada 2018, semua perkara itu tidak berbangkit?
Kalau hari ini beliau begitu mempertikaikan keberadaan dan tingkah laku orang bukan Melayu, mengapa ketika berpeluang berkuasa selama hampir 24 tahun sebagai Perdana Menteri, tiada sebarang usaha positif dilakukannya?
Bahkan, kenapa beliau melantik Lim Guan Eng sebagai Menteri Kewangan pada 2018, meski ketika itu Mahiaddin Md Yasin begitu mengidamkan jawatan tersebut dan hampir-hampir merajuk kerana kecewa?
Apa yang nyata, melihat dan meneliti tulisan-tulisan Tun Mahathir di media sosial akhir-akhir ini mengenai Melayu dan keberadaan bukan Melayu di negara ini, tidak diragui lagi beliau kini sudah melangkaui garis merah yang merbahaya kepada masa depan Malaysia.
Sekaligus, ia turut memperlihatkan beliau tiada lagi ciri-ciri seorang negarawan yang patut dihormati.
Jika dulu strateginya ialah memecah-belahkan Melayu kerana ingin kekal berkuasa dan beroleh kuasa, beliau kini nampaknya sedang di laluan untuk menghancurkan negara ini dengan tulisan-tulisan yang mengajak kepada perpecahan, kebencian serta permusuhan antara kaum.
Jika ini dibiarkan berterusan, Malaysia yang aman harmoni dengan kemajmukan dan kepelbagaian ini pasti akan hancur akhirnya.
Dalam hal ini, terlanjur kerajaan mahu mengemaskini Akta Hasutan dengan menjadikannya hanya berperanan melindungi Raja-Raja Melayu, elok rasanya ia dimasukkan sekali bagi tujuan melindungi perpaduan dan keharmonian berpanjangan di Malaysia ini.
Hakikatnya, walaupun negara ini berbilang kaum, semua mereka dengan harmoni dan senang hati menerima kedudukan Yang Dipertuan Agong selaku ketua negara.
Apa-apa unsur yang bertujuan menggugat semua yang harmoni di bawah payung baginda itu adalah juga bermaksud menggugat keselamatan dan masa depan negara.
Anwar selaku ketua kerajaan ada tanggungjawab besar untuk menghentikan semua elemen yang boleh menjurus kepada kemusnahan itu dan beliau wajar bertindak segera sebelum keadaan jadi parah serta tidak terkawal lagi.
– ShahbudinHusin 28/07/2023.

4.9

7

votes
Article Rating
Kongsikan artikel ini


HUTANG PENEROKA FELDA, TAK BOLEHKAH MAHIADDIN BERKONGSI PAHALA DENGAN ANWAR?

Selepas saling berbalas ancaman untuk menyaman dan menuntut pampasan antara satu sama lain, Mahiaddin Md Yasin semalam memfailkan samannya terhadap Anwar Ibrahim berhubung isu hutang peneroka Felda.
Mahiaddin memfailkan saman fitnah terhadap Anwar berikutan dakwaan Perdana Menteri bahawa kerajaan terdahulu pimpinan beliau tidak menghapuskan hutang peneroka Felda berjumlah RM8.3 bilion seperti mana yang dijanjikan.
Dalam pernyataan tuntutan difailkan di Mahkamah Tinggi, Mahiaddin mendakwa kenyataan Anwar membayangkan beliau “berbohong” mengenai penghapusan hutang peneroka Felda itu.
Pengerusi PN itu menuntut RM400 juta secara keseluruhannya untuk ganti rugi teladan dan teruk, serta jumlah yang tidak ditentukan untuk ganti rugi am.
Mahiaddin juga mahu Anwar mengeluarkan kenyataan-kenyataan terhadapnya itu daripada laman media sosialnya.
Sebelum ini, peguam Mahiaddin mengeluarkan surat tuntutan kepada Anwar bagi mendesak Perdana Menteri menarik balik kenyataannya yang antara lain menggambarkan hutang peneroka Felda tidak pernah dijelaskan, meski telah dibuat pengumuman.
Bagaimanapun, Anwar membalas dengan menuduh Muhyiddin “memutar-belit” kenyataannya dan menuntut agar Muhyiddin memohon maaf kerana mengambil kenyataan itu secara luar konteks.
Anwar menuntut pampasan RM200 juta daripada Mahiaddin atas tindakannya itu.
Peguam Anwar juga menuntut Mahiaddin menarik balik surat tuntutannya dan jika tidak, mereka mengancam akan memulakan tindakan undang-undang.
Dalam penegasannya, Anwar mendakwa bahawa kerajaan PN pimpinan Mahiaddin gagal menyediakan sebarang peruntukan dalam Belanjawan 2021 dan 2022 untuk menyelesaikan isu hutang Felda sebagaimana diumumkan sebelum itu.
Perdana Menteri berpegang kepada fakta bahawa hanya dalam Belanjawan Madani tahun ini saja barulah peruntukan RM990 juta disediakan sebagai bayaran awal untuk menyelesaikan hutang tersebut.
Bagaimanapun, di sebalik kesibukan menghadapi PRN enam negeri, Mahiaddin nampaknya lebih dulu mengemukakan saman terhadap Anwar di mana samannya itu difailkan semalam.
Meneliti kemelut ini, apa yang menjadi pertikaian hanyalah tentang siapa yang sebenarnya menyelesaikan hutang peneroka Felda itu.
Memang pengumuman mengenai pelupusan hutang Felda dibuat oleh Mahiaddin, tetapi ia tidak disertai dengan pembayaran atau wang dan sebab itu tiada peruntukan dimasukkan dalam Belanjawan 2021 dan 2023.
Hanya apabila Anwar menjadi Perdana Menteri, barulah peruntukan pembayaran itu dimasukkan dalam belanjawan dan pengumuman pelupusan hutang itu dibuat sekali lagi.
Dalam hal ini, menyorot tulisan bekas Ketua Setiausaha Sulit Mahiaddin iaitu Marzuki Mohamed, beliau sendiri mengakui peruntukan kewangan itu tidak dimasukkan dalam belanjawan kerana katanya, Mahiaddin telah meletak jawatan sebagai Perdana Menteri pada Ogos 2021.
Jadi, kenapa Mahiaddin hendak marah dan mahu menyaman Anwar, sedangkan bekas pegawainya sendiri mengakui memang pembayaran tidak dilakukan?
Soalnya, kenapa selepas meletakkan jawatan, Mahiaddin tidak pernah membangkitkan tentang perkembangan hutang peneroka Felda itu?
Bukankah Tengku Zafrul Tengku Abdul Aziz masih kekal sebagai Menteri Kewangan selepas beliau meletakkan jawatan?
Lebih daripada itu, selepas meletakkan jawatan, selain kerajaan dan anggota kabinet adalah barisan yang sama, tidakkah Ismail Sabri Yaakob yang mengambil alih jawatan Perdana Menteri adalah pilihan Mahiaddin sendiri?
Kenapa beliau tidak pernah bertanya kepada Ismail Sabri atau Tengku Zafrul dan tiada pula membangkitkannya di Parlimen?
Sepatutnya, apabila Anwar bercakap sekali lagi tentang pelupusan hutang Felda serta melakukan pembayaran dengan penerbitan sukuk, Mahiaddin wajar berbangga kerana usaha awal beliau telah disempurnakan akhirnya oleh PMX.
Apa yang Mahiaddin mahu sebetulnya – hutang diselesaikan dan peneroka Felda dibebaskan daripada beban hutang atau ingin namanya dijaja serta disebut ke sana sini dalam isu tersebut?
Tidak cukupkah dengan catitan malaikat yang mungkin menulis beliau sebenarnya telah berkongsi pahala dengan Anwar dalam berbuat kebaikan kepada peneroka Felda yang masih miskin dan susah itu? –
ShahbudinHusin 29/07/2023.

4

1

vote
Article Rating
Kongsikan artikel ini


TUN MAHATHIR CALON PM SEKALI LAGI, BAKAL BERTANDING DI KELANTAN SELEPAS PRN?

Di ketika pemimpin-pemimpin PH begitu yakin kerajaan perpaduan tidak akan tergugat, meski apa pun keputusan PRN pada 12 Ogos nanti, malah Anwar Ibrahim sendiri menzahirkan keyakinan bahawa kerajaan pimpinannya adalah kukuh, stabil serta sukar dijatuhkan, khabar terbaru ini barangkali tidak harus dientengkan begitu saja.
Berdasarkan hubungan Pas dengan Tun Mahathir yang kian akrab sejak kebelakangan ini, difahamkan kini sudah ada rancangan untuk memberi peluang kepada bekas Perdana Menteri itu kembali sebagai Ahli Parlimen selepas berakhirnya PRN akan datang ini.
Sudah tentu, syaratnya ialah jika PN beroleh keputusan cemerlang berjaya menawan lima negeri – Kelantan, Terengganu, Kedah, Selangor dan Negeri Sembilan atau sekurang-kurangnya memenangi semua kawasan Melayu di enam negeri yang terlibat PRN itu.
Diberitakan kerusi yang akan diberi laluan untuk Tun Mahathir bertanding itu ialah di Kelantan di mana seorang Ahli Parlimen Pas dikatakan sudah sedia untuk berkorban mengosongkan kerusinya bagi tujuan tersebut.
Langkah tersebut adalah menyamai seperti mana dilakukan Ahli Parlimen Port Dickson sebelum ini, Danial Balagogal Abdullah yang mengosongkan kerusinya untuk memberi laluan kepada Anwar bertanding pada 2018 lalu.
Jika Anwar diberi peluang menjadi Ahli Parlimen itu untuk tujuan menjadi Perdana Menteri, memberi laluan kepada Tun Mahathir juga adalah dengan maksud yang sama.
Tindakan Pas sedia memberi laluan untuk Tun Mahathir bergelar Ahli Parlimen di Kelantan itu adalah semata-mata untuk memungkinkan lagi Anwar dapat dijatuhkan.
Dua kombinasi – kemenangan cemerlang PN dalam PRN dan kembalinya Tun Mahathir bergelar Ahli Parlimen – dilihat satu-satunya resepi asakan paling berkesan untuk menjadikan apa yang dirancang benar-benar menjadi kenyataan.
Dalam hal ini, kesediaan Pas memberi laluan kepada Tun Mahathir bertanding di Kelantan difahamkan juga bukan saja sebagai perkiraan Hadi Awang untuk meletakkan Pas mencipta sejarah di mana Ahli Parlimen parti itu akhirnya berjaya menduduki kerusi Perdana Menteri buat pertama kali, malah untuk tujuan mengangkat negeri Melayu dan Islam iaitu Kelantan dan Terengganu lebih banyak menerima limpahan pembangunan selepas itu.
Selain itu, di sebalik gegak-gempita yang berterusan mahu menjatuhkan kerajaan, Pas juga dikatakan menyedari bahawa PN tiada calon Perdana Menteri yang benar-benar berwibawa bagi menggantikan Anwar.
Sementara Mahiaddin tergolong dalam kluster mahkamah dan tidak sesuai diangkat sekali lagi sebagai Perdana Menteri, Hamzah Zainuddin selaku Ketua Pembangkang pula dianggap belum cukup merit untuk menduduki kerusi Perdana Menteri dalam keadaan politik yang amat mencabar ketika ini.
Pas melibat hanya Tun Mahathir yang sesuai dalam menerajui gerakan menumbangkan Anwar dan seterusnya mengambil alih kerusi Perdana Menteri serta menerajui negara, selain bekas Perdana Menteri dua kali itu juga dipercayai mampu menarik sokongan sebahagian Ahli-Ahli Parlimen UMNO/BN yang kemudian dipercayai akan diikuti sokongan daripada Sabah dan Sarawak akan turut menyusul.
Apa pun, penentuannya ialah keputusan PRN pada 12 Ogos ini.
Di zahir mata, memang kerajaan Anwar ternampak kukuh, sukar digugat serta memiliki sokongan majoriti dua pertiga, malah Ketua Menteri Sabah dan Sarawak juga dilihat kerap bersamanya.
Cuma, Anwar jangan sesekali leka serta sentiasalah berhati-hati kerana pujangga juga kerap meninggalkan pesan – adalah biasa dalam politik, kawan dan musuh boleh menukar kiblat sokongan mereka sesingkat dua minit sekali. –
ShahbudinHusin 30/07/2023.

3.7

6

votes
Article Rating
Kongsikan artikel ini


MAHIADDIN LANGGAR GARISAN MERAH 3R, TINDAKAN JUGA HARUS DIAMBIL TERHADAPNYA

Teliti apa yang Pengerusi PN, Mahiaddin Md Yasin sentuh dalam kempen ceramahnya semalam ini.
Adalah jelas beliau telah menyentuh dan membuat tuduhan berkaifan isu 3R dalam kempen politiknya.
Berikut adalah apa yang disentuh dan dituduh Mahiaddin itu:-
Pengerusi PN itu mendakwa kerajaan perpaduan sebenarnya ditadbir “bukan Melayu” susulan tiada rayuan di mahkamah berhubung isu kalimah Allah.
Mahiaddon mendakwa, ketika menggalas tugas sebagai menteri dalam negeri, beliau menerima tekanan daripada DAP untuk tidak mengemukakan rayuan dalam kes tersebut.
“Semasa saya menjadi menteri dalam negeri di bawah kerajaan PH, saya menggesa mereka merayu terhadap keputusan Mahkamah Tinggi mengenai hak wanita Sarawak menggunakan kalimah Allah.
“Di sebalik Anwar ada anggota parti DAP, saya tahu kerana sebelum ini kita didesak tidak akan rayu,” katanya dalam ceramah jelajah Perikatan Nasional di Kapar.
Berita penuhnya di sini –
https://www.freemalaysiatoday.com/category/bahasa/tempatan/2023/07/30/tarik-rayuan-kalimah-allah-kerajaan-anwar-ditadbir-bukan-melayu-dakwa-muhyiddin/
Berdasarkan apa yang disebut Mahiaddin dalam ceramahnya itu, tidak dinafikan lagi beliau dengan sengaja telah menyentuh isu 3R dalam ceramah politiknya.
Bahkan aspek 3R yang disentuhnya adalah dua iaitu agama dan kaum apabila terus mempertikaikan isu rayuan berkaitan kalimah Allah itu, walhal ia sudah banyak kali diberi penjelasan oleh kerajaan.
Dalam penjelasannya sebelum ini, Anwar Ibrahim selaku Perdana Menteri berkata, tindakan kerajaan menarik balik rayuan keputusan Mahkamah Tinggi berhubung penggunaan kalimah Allah bertujuan untuk mengelak percanggahan dengan ketetapan Majlis Raja-Raja.
Beliau berkata, pihaknya merujuk kepada Yang di-Pertuan Agong dan Seri Paduka telah beri pandangan supaya semua keputusan harus terikat dengan keputusan Majlis Raja-Raja iaitu kalimah Allah tidak boleh digunakan di Semenanjung dan kelonggaran diberi hanya untuk Sabah serta Sarawak.
Anwar menambah, penarikan rayuan tersebut memberi ruang kepada kerajaan untuk menambah baik ketetapan berkaitan kalimah Allah selaras pandangan dan nasihat Peguam Negara.
Dalam hal ini, Mahiaddin secara terbuka dan berniat jahat turut menyentuh isu kaum dalam ucapannya yang menyentuh isu kalimah Allah apabila menuduh kerajaan perpaduan pimpinan Anwar sebenarnya ditadbir oleh “bukan Melayu”.
Apakah Mahiaddin buta dan tidak pandai mengira berapa jumpa menteri Melayu/Islam dalam kabinet berbanding bukan Melayu?
Berikutan sentuhan Mahiaddin dalam isu 3R ini, bahkan dua aspek sekaligus iaitu agama dan kaum telah disentuhnya, di sebalik kerajaan dan pihak polis telah berkali-kali memberi amaran melarangnya, maka tunggu apa lagi?
Selepas Sanusi Md Nor, kini Mahiaddin juga perlu disiasat dan patut segera didakwa di mahkamah.
Mahiaddin felah melanggar garisan merah yang ditetapkan oleh pihak polis.
– ShahbudinHusin 31/07/2023.

4.5

2

votes
Article Rating
Kongsikan artikel ini


SELAIN KELANTAN, PILIHAN KEDUA TUN MAHATHIR DITAWAR BERTANDING ADALAH DI MELAKA

Berikutan artikel yang saya tulis semalam mengenai wujudnya rancangan untuk menjadikan Tun Mahathir Mohamad kembali sebagai Ahli Parlimen dengan meletakkan beliau bertanding di Kelantan selepas berakhirnya PRN ini, seseorang yang berada dalam “circle” Proklamasi Orang Melayu atau POM telah menghubungi saya melalui telefon.
Pada mulanya saya ingat dia ingin meluahkan rasa tidak puas hati dengan penulisan tersebut, tetapi rupa-rupanya mahu memberi maklumat tambahan.
Orang berkenaan berkata, apa yang saya tulis itu tidak berapa lengkap.
Lalu saya bertanya – yang lengkap bagaimana?
Beliau mengakui memang wujud rancangan untuk menjadikan Tun Mahathir kembali semula sebagai Ahli Parlimen.
Katanya, ini kerana peranan Tun Mahathir dalam usahanya untuk bersama-sama dengan blok pembangkang bagi menjatuhkan Anwar hanya akan berkesan jika bekas Perdana Menteri itu berstatus Ahli Parlimen.
“Tanpa kedudukan sebagai Ahli Parlimen, keyakinan orang ramai kepada Tun Mahathir tidak cukup kukuh.
“Dengan berkedudukan sebagai Ahli Parlimen, keyakinan itu secara automatik akan menjelma kerana ketika ini hanya Tun Mahathir dirasakan mampu mentadbir negara ini dengan baik,” ujar beliau.
Menurut beliau, tidak dinafikan negeri Kelantan adalah pilihan yang dibincangkan untuk Tun Mahathir bertanding semula dan sudah ada Ahli Parlimen Pas yang sedia untuk mengosongkan kerusinya bagi tujuan itu.
“Negeri Kelantan menjadi pilihan kerana ia dilihat sesuai dengan jiwa serta dasar perjuangan Tun Mahathir mengenai penyatuan Melayu berikutan negeri itu 99 peratus penduduknya adalah Melayu,” tambahnya lagi.
Namun, jelas orang kuat POM itu lagi, ada juga kawasan Parlimen di negeri lain yang menjadi pertimbangan sebagai pilihan kedua bagi Tun Mahathir tandingi.
Setakat ini, katanya, kerusi Parlimen Jasin di Melaka adalah pilihan kedua yang paling hampir untuk diberi laluan kepada Tun Mahathir bertanding, selain perancangan asal di Kelantan.
Tambahnya, di samping Kelantan yang hampir pasti mampu dimenangi dengan mudah oleh Tun Mahathir, Jasin juga dipercayai tiada masalah bagi bekas Perdana Menteri dua kali itu beroleh kemenangan.
“Lagi pun, apabila Tun Mahathir bertanding di situ, orang akan faham tujuannya ialah untuk menjadikan beliau sebagai Perdana Menteri.
“Mustahil orang Jasin dan Melaka menolak kehadiran seorang bakal Perdana Menteri untuk menjadi wakil rakyat mereka,” kata orang kuat POM itu dengan penuh yakin.
Sebagai makluman, kerusi Parlimen Jasin dimenangi oleh PN pada PRU15 lalu melalui calon Pas, Zulkifli Ismail yang berjaya menewaskan tiga pencabarnya iaitu calon BN, Roslan Ahmad, calon PH, Harun Mohamed serta calon Pejuang, Mohd Daud Nasir
Kemenangan Zulkifli yang juga Pesuruhjaya PAS Melaka, sekaligus menyaksikan Jasin buat pertama kali jatuh ke tangan pembangkang selepas kawasan itu dikenali sebagai kubu BN sejak merdeka lagi.
Mungkinkan Jasin bakal mencipta sejarah sekali lagi dengan beroleh Perdana Menteri pula? –
 ShHbbudinHusin 31/07/2023.

0

0

votes
Article Rating
Kongsikan artikel ini


BUAT NIK ABDUH – DARIPADA BERPUASA, LEBIH BAIK TERUS SAJA BERSARA!!

Anak Tok Guru Nik Aziz Nik Mat, Nik Abduh semalam mengumumkan beliau mahu berpuasa daripada politik untuk satu tempoh yang tidak ditetapkan.
Kata Nik Abduh, apa yang sedang dihadapi sekarang merupakan detik yang paling sukar dalam kehidupan dirinya dan keluarga.
“Saya puasa dan berehat daripada politik tanah air untuk satu tempoh. Ia tempoh paling sukar untuk saya dan bonda,” katanya dalam hantaran di media sosial miliknya.
Walaupun tidak menyebut sebab mengapa keputusan berpuasa itu diambilnya, tetapi tidaklah sukar menyelami bahawa ini adalah berikutan namanya tidak tersenarai sebagai calon dalam PRN Kelantan yang kempennya sedang berjalan sekarang ini.
Selepas digugurkan pada PRU15 lalu dan tempatnya di Parlimen Bachok diambil alih oleh Syahir Sulaiman, Setiausaha Politik kepada Hadi Awang, barangkali harapan Nik Abduh di PRN inilah tersedia tempat ganti untuknya.
Berikutan tidak tersenarai itu, bapa saudara Nik Abduh iaitu Nik Din Nik Mat lantas mendakwa, semua ini adalah perancangan Mohd Amar Abdullah, Timbalan Menteri Besar Kelantan.
Dakwanya, Hadi Awang telah bersetuju untuk meletakkan Nik Abduh sebagai calon, tetapi Mohd Amar yang tidak memasukkan nama anak saudaranya itu.
Lantas itu, melalui sebuah video, Nik Din menyeru agar Mohd Amar dikalahkan pada PRN 12 Ogos ini.
Sementara Mohd Amar menafikan penglibatannya dalam mengenepikan Nik Abduh dan menganggap segala tuduhan Nik Din itu adalah fitnah terhadapnya, persoalan lain ialah mengapa Hadi Awang tidak berusaha menyenaraikan semula anak Tok Guru Nik Aziz itu sebagai calon setelah diketahui namanya diketepikan?
Bukankah pemgumuman calon Pas Kelantan diadakan dua hari sebelum hari penamaan calon?
Menukar calon setelah majlis pengumuman adalah perkara biasa dan banyak parti telah selalu melakukannya.
Bahkan dalam PRN kali ini pun ada juga beberapa parti menukar nama calon mereka pada saat-saat akhir srbelum hari penamaan calon.
Tidak mustahilkah sebenarnya, entah-entah Hadi Awang juga mungkin tidak berapa berkenan dengan Nik Abduh dijadikan calon?
Apa pun, kepada Nik Abduh yang tinggi ilmu agamanya, anggap sajalah tidak dicalonkan ini sebagai suratan tiada rezeki untuknya daripada Tuhan Yang Maha Esa.
Terlepas jadi calon dan terlepas rezeki adalah kejadian lumrah yang berlaku tiap-tiap hari dalam kehidupan manusia kerana ia adalah rahsia Tuhan ybg tidak berbaloi untuk kita pening-pening kepala memikirkannya.
Yang penting, terus berusaha adalah perkara yang seharusnya kekal menjadi milik kita sepanjang kehidupan ini.
Dalam perjuangan, tiada ada istilah berpuasa, rehat seketika atau tidak mahu berusaha lagi selepas terlepas sesuatu rezeki.
Apabila Nik Abduh mengambil keputussn untuk bepuasa untuk sstu tempoh yang tidak dinyatakan, lebih-lebih lagi apabila difahami sebabnya keputusan tersebut diambil adalah kerana tidak terpilih sebagai calon, ia dengan sendirinya memperlihatkan beliau tidak nemiliki jiwa yang kental dalam perjuangan.
Tidak keterlaluan, Nik Abduh sebetulnya bukan orang perjuangan berdasarkan keputusan diambilnya ini.
Orang perjuangan, jangankan tidak terpilih sebagai calon, dalam penjara pun jiwa mereka untuk terus berjuang tetap bergelora.
Buat Nik Abduh – daripada berpuasa, lebih baiklah terus saja bersara!! –
ShahbudinHusin 01/08/2023.

5

3

votes
Article Rating
Kongsikan artikel ini


APA SALAHNYA JIKA PRN INI SUATU REFERENDUM TERHADAP ANWAR?

Hakikat bahawa PN mahu menjadikan keputusan PRN enam negeri pada 12 Ogos ini sebagai landasan untuk menjatuhkan Anwar Ibrahim sebagai Perdana Menteri bukanlah suatu rahsia lagi.
Para pemimpin mereka amat yakin jika PN menang empat atau lima negeri dalam PRN itu nanti, ia adalah petanda kerajaan perpaduan tidak diterima rakyat, sekaligus juga bererti penolakan terhadap kedudukan Anwar sebagai Perdana Menteri.
Seterusnya, mereka percaya akan menyusul selepas itu ialah terbentuknya sebuah kerajaan baharu bagi menggantikan kerajaan perpaduan sedia ada serta hadirnya seorang Perdana Menteri baharu.
Dalam erti kata lain, keputusan PRN enam negeri nanti, bagi PN adalah suatu referendum terhadap Anwar.
Berdepan gelombang keghairahan PN yang kian memberahi itu, sentiasa saja ada pemimpin PH/BN atau kerajaan perpaduan yang tampil menangkis dan menolak perkara tersebut.
Mereka berhujah, PRN ini adalah pilihan raya peringkat negeri semata-semata yang hanya bertujuan untuk membentuk kerajaan negeri dan tiada kaitan dengan kerajaan pusat atau kedudukan Anwar sebagai Perdana Menteri.
Siapa pun yang menang nanti, kata mereka, kerajaan di peringkat pusat tidak akan tergugat kerana Adun-Adun yang baru terpilih itu tidak mampu mengusulkan apa-apa undi terhadap Anwar.
Kata mereka, Anwar hanya boleh dijatuhkan jika beliau berjaya dikalahkan melalui usul undi tidak percaya di Dewan Rakyat oleh Ahli-Ahli Parlimen saja.
Dalam hal ini, meski dicabar Anwar beberapa kali untuk mengemukakan usul undi tidak percaya terhadapnya, PN tetap tiada keberanian melakukannya.
Disebut lagi oleh mereka yang berada dalam kerajaan perpaduan, bagaimana PRN ini mahu dikaitkan dengan referendum, sedangkan ia hanya melibatkan enam negeri dan tidak merangkumi seluruh Malaysia?
Dengan segala hujah yang dikemukakan itu, PH/BN dan pimpinan kerajaan perpaduan pada umumnya menolak mentah-mentah PRN enam negeri 12 Ogos ini sebagai referendum terhadap Anwar.
Wajarkah cakap-cakap referendum oleh PN itu ditolak dan disanggah mentah-mentah oleh PH/BN dan pimpinan kerajaan perpaduan?
Isunya di sini, semakin isu referendum yang dimainkan PN itu ditolak, ia seperti memberi lebih semangat kepada mereka untuk membuktikan penolakan terhadap Anwar itu benar-benar menjadi kenyataan.
Secara psikologi juga, menolak mentah-mentah hakikat referendum itu dengan sendirinya memperlihatkan PH/BN dan kerajaan perpaduan sedang lemah, tidak mampu berlawan dan sedia dikalahkan dalam PRN nanti.
Untuk berlawan secara anak jantan dan memperlihatkan kerajaan perpaduan ini benar-benar kuat, tidak lemah dan sanggup berdepan apa juga cabaran, apa lagi bersandarkan majoriti dua pertiga atau 148 Ahli Parlimen yang dimiliki, pimpinan parti-parti yang membentuk kerajaan sepatutnya menyahut cabaran referendum itu dengan terbuka dan sedia berlawan dengannya.
Mereka seharusnya menunjukkan sikap mahu berlawan dan membuktikan keinginan untuk mencipta kemenangan, dan akhirnya referendum itu menyebelahi Anwar dan kerajaan perpaduan.
Dengan segala kekuatan yang ada dan kuasa sebagai kerajaan di peringkat pusat, PRN ini sepatutnya dimanfaatkan oleh PH/BN sebagai referendum yang mampu menekan lagi PN.
Jika PH/BN mampu menekan blok pembangkang dan mencipta kejayaan gemilang dalam PRN ini, PN akhirnya tiada pilihan lain melainkan terpaksa bersabar sehingga PRU16 akan datang untuk menukar kerajaan.
Sebab itu, menolak dan menyanggah mentah-mentah PRN ini sebagai referendum adalah suatu sikap yang silap kerana ia hanya memperlihatkan kerajaan perpaduan sedang lemah, mengalah dan tiada daya melawan untuk berdepan PN.
Hello…janganlah mengalah sebelum berlawan dan sebelum peluh membasahi badan.
Lagi pun, dengan adanya hujah bahawa PRN tidak mungkin menyebabkan Anwar dapat dijatuhkan, ia hanya pilihan raya peringkat negeri dan macam-macam hujah lagi yang tidak pun memihak kepada PN, kenapa dalam masa yang sama, PH/BN takut pula dengan referendum yang digembar-gemburkan itu?
Sepatutnya, terimalah referendum itu sebagai pemberi semangat dan tonik kekuatan untuk tambah bekerja kuat bagi mengukuhkan lagi kedudukan Anwar, bukan jadi tertekan kerananya. –
ShahbudinHusin 02/08/2023.

5

1

vote
Article Rating
Kongsikan artikel ini


ANWAR BAWA KAWAN INDONESIA MOHON REE DI KEDAH, SAIFUDDIN SIFATKAN TUDUHAN SANUSI MERAPU

Saifuddin Nasution Ismail berkata Sanusi Nor “merapu” apabila mendakwa Anwar Ibrahim bersama ahli perniagaan Indonesia, Riza Chalid, memohon tanah perlombongan unsur nadir bumi (REE) Kedah.
Setiausaha agung PKR itu berkata tiada sebarang permohonan dibuat perdana menteri bersama Riza untuk mengusahakan aktiviti itu.
Katanya, Riza hanya menemani Anwar menghadap Sultan Kedah Sultan Sallehuddin Sultan Badlishah.
“Sebenarnya dia (Riza) mai (datang) ke Kedah menemani Datuk Seri Anwar untuk kunjungan hormat Sultan Kedah, itu saja, lepas itu dia balik.
“Saya sendiri tanya Anwar tadi sebelum mai ceramah tadi saya kata Datuk Seri kena jawab sikit.. Datuk Seri pasti bahawa Datuk Seri tak pernah jumpa dengan Sanusi (Menteri Besar Sanusi Nor), beliau kata tak, perjumpaan itu berlaku di istana dan Sanusi pun tak dak (tiada),” katanya menurut Berita Harian.
Beliau berkata demikian selepas menyampaikan ceramah kelompok DUN Bakar Arang di Taman Delima, Sungai Petani.
https://shahbudindotcom.net/wp-content/uploads/2023/08/3c12fc80-560b-4c86-83ba-24ba2d980c9e.mp4
Saifuddin mengulas dakwaan Sanusi yang Anwar dan Riza pernah ke Kedah untuk memohon tanah perlombongan REE sebelum PRU15.
Beliau berkata, dakwaan Sanusi itu untuk mengalih perhatian rakyat namun ia gagal.
Katanya, kunjungan ke istana itu hanya untuk menemani Anwar dan tiada kaitan langsung dengan REE.
“Dia kena bukti, macam saya ada dokumen (bukti) yang menunjukkan Sanusi bantu dari segi dokumen imigresen, dalam surat tu tertera nama So Lai Fat dan Huang Zhiyi, saya tunjuk bukti, dia (Sanusi) kata tak kenal, saya tunjuk gambar.
“Itu maksudnya bila kita buat kenyataan mesti ‘backup’ (disokong) dengan buktilah. Dia keluar kenyataan tak dak bukti tak dak apa, jadi saya fikir itu adalah keadaan terdesak dia untuk mengekalkan sokongan (orang) PAS,” katanya.
Saifuddin berkata, beliau akan mengemukakan bukti baharu mengenai kecurian REE di Bukit Enggang, Sik pada sidang media di Jitra, hari ini.
Katanya, percubaan Sanusi untuk mengalih perhatian satu usaha yang baik tapi ia meleset sama sekali.
“Kerana dia (Sanusi) tak menunjukkan apa pun apakah benar berlaku pertemuan dengan Sanusi, kalau tak berlaku tang mana mai permohonan pulak, itu yang saya kata merapu tadi,” katanya.
Sumber –
https://www.freemalaysiatoday.com/category/bahasa/tempatan/2023/08/03/mana-ada-anwar-dan-riza-mohon-lombong-ree-saifuddin-kata-sanusi-merapu/

3

1

vote
Article Rating
Kongsikan artikel ini


HOI SANUSI…ANWAR NAK JAWATAN PERDANA MENTERI, APA KELAS JADI ‘BROKER’?

Di sebalik Anwar Ibrahim sudah menegaskan tuduhan Menteri Besar Kedah terhadapnya adalah merapu, bahkan cabaran Saifuddin Nasution Ismail agar Sanusi Md Nor mengemukakan bukti juga belum bersambut sehingga ini, kalau difikir secara logik pula, lagi tak masuk buku apa yang dipertuduhkan kepada Perdana Menteri itu.
Mengikut apa yang dituduh Sanusi, Anwar telah datang ke Kedah bersama kawannya daripada Indonesia, Riza Chalid untuk memohon lesen melombong unsur nadir bumi atau REE di negeri tersebut.
Dalam erti kata lain, tuduhan itu bermaksud sementara pelbagai serangan kepadanya berkaitan REE, terutama hubungannya dengan seorang rakyat China yang kini menjadi kontroversi, Anwar juga sebenarnya pernah mencari peluang yang sama.
Kata Sanusi lagi, sebab itulah pelbagai serangan ditujukan terhadapnya oleh Saifuddin Nasution.
Dalam bahas mudah, jika mengikut apa yang dituduh oleh Sanusi itu, Anwar adalah lebih kurang seorang “broker” yang mungkin akan beroleh sejumlah komisyen daripada kerja yang dilakukannya itu.
Hoi Sanusi, sejak bila Anwar pernah dan berminat jadi “broker”?
Di ketika PH berkuasa di Selangor, Pulau Pinang dan Negeri Sembilan, atas kedudukannya selaku Pengerusi PH dan Presiden PKR, pernahkah kita dengar Anwar jadi “broker” membawa mana-mana ahli perniagaan ke negeri-negeri sembilan?
Kalau di negeri yang PH berkuasa dan kehendaknya lebih mudah dipenuhi pun kita tidak pernah dengar Anwar menjadi “broker”, di mana munasabah beliau mahu berbuat demikian di negeri di mana parti yang berkuasa dan Menteri Besarnya begitu amat membenci dirinya?
Agak-agaklah Sanusi oiii kalau ia pun nak bikin gebang dan buka temberang?
Sekali lagi, hoi Sanusi….cita-cita Anwar ialah untuk jadi Perdana Menteri, bukan nak kumpul kekayaan dengan jadi “broker”.
Apa kelas bakal Perdana Menteri pada ketika itu nak jadi “broker”?
Mengikut apa yang tular di media sosial hari ini, kunjungan Anwar bersama Riza Chalid ke Kedah sebenarnya berlangsung pada 2 Oktober 2022 iaitu lebih kurang sebulan lebih sikit sebelum pengundian PRU15 iaitu pada 19 November 2022.
Beliau ke Kedah bersama Riza Chalid adalah semata-mat untuk tujuan mengadap Sultan Kedah di Istana Anak Bukit, Alor Setar.
Seperti mana kata Saifuddin dalam ceramahnya semalam, Riza Chalid hanya menemani Anwar dan selepas mengadap Sultan Kedah, mereka terus balik dan tiada apa-apa urusan lain lagi selepas itu.
Lagi pun, ada ke logik Anwar dan Riza Chalid mengadap Sultan Kedah untuk bercerita soal perniagaan dan memohon lesen melombong REE dengan baginda?
Lebih tidak logik lagi, pada Oktober 2022 itu juga, bahang PRU15 sedang membahang dan ketika itu, rata-rata rakyat meletakkan harapan yang menggunung kepada PH dan Presiden PKR itu untuk mengambil alih pentadbiran negara daripada dua era Perdana Menteri sebelumnya yang dilihat tidak bermaya.
Jadi, dengan tumpuannya ialah untuk menjadi Perdana Menteri, masuk akalkah Anwar masih ada masa untuk jadi “broker” pada ketika itu?
Hoi Sanusi…hoi ya hoi betullah hang ni….
(ShahbudinHusin 03/08/2023)

4

6

votes
Article Rating
Kongsikan artikel ini


BAYAN LEPAS TERLEPAS, INI SEMUA SALAH MAHIADDIN YANG TIDAK BENAR-BENAR MENGUTAMAKAN PAS

Meskipun Pas melalui Setiausaha Agungnya, Takiyuddin Hasan sudah meminta maaf dan menyatakan parti itu tidak merestui tindakan menghalau Presiden Gerakan, Dominic Lau dalam satu program kempen PN di Tasik Gelugor dua hari lalu, perbuatan mereka itu secara umumnya adalah sesuatu yang boleh difahami dan munasabah sifatnya.
Segala-galanya berpunca kerana ada ahli-ahli Pas tidak puas hati apabila Lau diletakkan bertanding di Dun Bayan Lepas, satu kawasan majoriti Melayu di Pulau Pinang pada PRN ini.
Lau sendiri dikatakan memang mengidam kawasan tersebut kerana merasakan ia kawasan yang selamat dan mudah menang baginya.
Gerakan adalah sebuah parti pelbagai kaum yang didominasi kaum Cina yang kedudukannya mirip seperti DAP.
Maka, kenapa Gerakan sibuk nak bertanding di kawasan Melayu?
Bukankah peranannya ialah untuk berlawan dengan DAP dan bertanding di kawasan Cina?
Dengan komposisi pengundi Melayu di Bayan Lepas adalah kira-kira 65 peratus, malah sejak kawasan berkenaan wujud pada 1959 lagi, majoriti Adunnya adalah Melayu, kecuali pada PRU7, PRU8 dan PRU9 diwakili oleh wakil rakyat kaum Cina daripada Gerakan dan pada PRU10 diwakili MCA, memang logiknya kawasan itu wajar ditandingi wakil Melayu pada PRN kali ini.
Dalam hal ini, disebabkan Pas agak berpengaruh dan buat kerja di situ, maka Paslah yang sepatutnya bertanding.
Tambahan lagi sejak PRU11, PRU12, PRU13 dan PRU14, wakil rakyat yang terpilih adalah Melayu belaka.
Kenapa sekarang PN mahu memberikan kerusi itu kepada Lau daripada Gerakan?
Kenapa tidak diletakkan calon Melayu di Bayan Lepas dan biarkan Gerakan sebagai parti pelbagai kaum yang didominasi kaum Cina, berlawan dengam DAP di kerusi-kerusi majoriti Cina?
Apatah lagi, PH pun meletakkan calon Melayu dengan mempertaruhkan semula Adun sedia ada, Azrul Mahathir Aziz mempertahankan kerusinya di Bayan Lepas.
Jadi, di mana logiknya PN memilih Lau diletakkan di Bayan Lepas?
Tidak lain, yang bersalah di sini ialah Mahiaddin Md Yasin selaku Pengerusi PN yang gagal mempertahankan kepentingan Melayu dalam membuat keputusan, sebaliknya lebih memberi muka kepada Gerakan yang didominasi kaum Cina berbanding Pas.
Kalau Mahiaddin benar-benar mengutamakan Pas dan sedar kebangkitan gelombang hijau adalah penyumbang kepada kekuatan PN, perkara ini pasti boleh dielakkan.
Kepada penyokong Pas di Bayan Lepas yang kecewa kerana kerusi itu diserahkan kepada Gerakan, tak perlu rasanya ditunjuk ajar apa yang perlu dilakukan pada 12 Ogos nanti.
Pokoknya, jika Lau menang, bakal selama-lamanyalah, selagi Gerakan bersama PN, kerusi itu akan menjadi warisan turun temurun buat mereka.
Selama-lamanyalah juga Pas akan melopong dan melepas.
Hanya jika Lau kalah sajalah yang boleh membuka peluang kepada Pas memperolehi semula kerusi Bayan Lepas dalam PRU seterusnya pada lima tahun akan datang nanti.
– ShahbudinHusiin 04/08/2023.

5

2

votes
Article Rating
Kongsikan artikel ini


JANGAN MIMPI ANWAR JATUH BULAN LAPAN INI…

Kalau dengar ucapan pemimpin-pemimpin PN ketika kempen PRN yang sedang berlangsung sekarang, tiada lain yang paling banyak keluar daripada mulut mereka melainkan gembar-gembur Anwar Ibrahim akan jatuh pada bulan lapan (Ogos) ini.
Daripada Mahiaddin Md Yasin, Azmin Ali, Sanusi Md Nor dan sejumlah ramai lainnya, itulah naratif yang sedang mereka bina sebagai jajaan agar pengundi di enam negeri memberi sokongan kepada PN pada 12 Ogos nanti.
Paling syok bila dengar Mahiaddin yang sebelum ini pernah dicop sebagai Perdana Menteri paling gagal yang antara lain menyebut dalam satu ucapannya – “selepas PRN nanti melalui kemenangan yang dicapai oleh PN, maka Anwar akan jatuh kerana terbukti beliau tidak pandai mentadbir negara”.
Ehh…ehh…apa kena mengena keputusan PRN dengan pandai atau tidak pandai Perdana Menteri dalam mentadbir negara?
Mahiaddin selama 17 jadi Perdana Menteri yang dicop paling gagal sebelum ini, adakah beliau pandai sangat mentadbir negara?
Kemudian, disebabkan para pemimpin PN tidak henti-henti bercakap Anwar akan jatuh pada bulan lapan iaitu selepas berakhirnya PRN pada 12 Ogos, ahli dan penyokong PN pun turut sama ghairah menjaja naratif yang serupa.
Bila berjumpa dengan kita, mereka mula sibuk bertanya – betulkah Anwar akan jatuh bulan lapan ini?
Hairan kan…mereka yang nak jatuhkan Anwar, tapi mereka pula yang bertanya kepada kita – betulkah Anwar akan jatuh?
Apakah tanda semua itu?
Ia tidak lain menunjukkan mereka sendiri sebenarnya tidak pasti sama ada Anwar akan jatuh atau tidak.
Persoalannya, macam mana Anwar boleh jatuh atau boleh dijatuhkan selepas berakhirnya PRN nanti?
Berkurangkah majoriti dua pertiga atau kedudukan 148 Ahli-Ahli Parlimen yang menyokong kerajaan perpaduan dan Anwar, katalah jika PN menang empat atau lima negeri pada PRN nanti?
Malah kalau keenam-enam negeri sekali pun berjaya disapu bersih oleh PN, celah mana Anwar boleh tumbang kerananya?
Pertama, PRN adalah bertujuan untuk membentuk kerajaan negeri, bukan menentukan jatuh bangun Perdana Menteri.
Suara atau undi Adun tidak laku di Parlimen dan oleh itu, tiada kaitan keputusan PRN boleh menyebabkan jatuhnya Anwar.
Kedua, harus difahami bahawa tiada peruntukan undang-undang untuk membuang seorang Perdana Menteri daripada jawatannya.
Perdana Menteri hanya boleh dijatuhkan melalui usul undi tidak percaya di Parlimen atau jika dia sendiri menjatuhkan dirinya dengan cara berundur diri atau meletak jawatan sepertimana dilakukan Mahiaddin sebelum ini.
Selagi seseorang Perdana Menteri itu tidak dijatuhkan melalui usul undi tidak percaya di Parlimen atau beliau tidak meletak jawatan, dia akan terus kekal sebagai Perdana Menteri sehinggalah Parlimen dibubarkan.
Ketiga, oleh sebab sekarang ini akta lompat parti telah berkuatkuasa, ini bererti Ahli Parlimen tidak laku lagi untuk menjaja akuan bersumpah mereka bagi menyokong sesiapa.
Semua Ahli Parlimen tertakluk kepada keputusan parti tentang arah tuju sokongan mereka.
Begitu pun, jika ada usul undi tidak percaya dibentangkan di Parlimen, Ahli-Ahli Parlimen bebas memberikan sokongan mereka.
Jadi, selepas PRN ini, apa sekali pun keputusan pilihan raya itu, sementara memang tidak mustahil untuk menjatuhkan Anwar sebagai Perdana Menteri, ia tetap memerlukan pembentangan usul undi tidak percaya di Parlimen.
Beranikah PN membawa usul tersebut?
Atau sedia dan benar-benar beranikah Mahiaddin yang ada kes mahkamah dan kini tergolong dalam kluster mahkamah mahu membawa usul undi tidak percaya terhadap Anwar dan menonjolkan dirinya sebagai calon Perdana Menteri sekali lagi?
Jika tiada yang berani membawa usul atau kalau bawa usul pun tetapi tidak menang, bermakna Anwar akan kekal sebagai Perdana Menteri sehingga PRU16 atau sehingga tahun 2027 akan datang.
Ketika itu iaitu kira-kira empat tahun daripada sekarang – mana tahu – entah-entah Mahiaddin masuk penjara lebih dulu.
Penyudahnya nanti, jangankan di alam realiti, di dalam mimpi pun Anwar tetap tak berjaya dijatuhkan juga. –
ShahbudinHusin 04/08/2023.

4.7

3

votes
Article Rating
Kongsikan artikel ini


BAB INI PAS MEMANG TERBAIKLAH…

Pas Pulau Pinang menyarankan agar agar calon PN bagi kerusi Dun Bayan Lepas, Dominic Lau membawa jenteranya sendiri untuk berkempen.
Kata Pesuruhjaya Pas Pulau Pinang, Muhamad Fauzi Yusof, Pas sendiri berdepan masalah kekurangan penggerak parti untuk membantu calon-calon PN.
“Termasuk Pas juga perlu ada jentera masing-masing,” katanya.
Dipetik sebagai berkata, PAS Pulau Pinang, kata ketuanya itu, kini berdepan dengan masalah penggerak untuk membantu calon-calon PN menghadapi lawan masing-masing.
Justeru Pesuruhjaya PAS Pulau Pinang itu mencadangkan agar calon PN untuk kerusi Dewan Undangan Negeri (DUN) Bayan Lepas, Dominic Lau, membawa sendiri jentera partinya untuk berkempen di situ.
Kata Fauzi, semua calon yang bertanding dalam pilihan raya negeri (PRN) menggerakkan kempen dengan kekuatan jentera masing-masing, dan ia termasuk PAS sendiri.
Jentera PAS juga, tambahnya, perlu dihantar ke kawasan lain sebagai bantuan kepada calon yang bertanding.
“Sekarang masing-masing bertanding kena bawa jentera masing-masing, jadi Dominic (Lau) kena bawa jentera dia.
“Kita pun tidak cukup (jentera), malah jentera kita sebenarnya ada kawasan yang kena bantu juga, jadi siapa yang bertanding dia kena ketuai jentera di situ dan bawa jentera masing-masing,” katanya seperti dipetik Utusan Malaysia di George Town hari ini.
Berita penuh di sini –
https://m.malaysiakini.com/news/674499
Dalam hal ini, Pas memang terbaiklah dan nampaknya sedang memberi pengajaran kepada Gerakan.
Iyalah…nak bertanding dalam pilihanraya mesti ada jentera sendiri dan mana boleh berharap kepada jentera orang lain saja.
Sudahlah bertanding di kawasan orang, takkan jentera pun orang juga nak sediakan?
Kalau tiada keupayaan menyediakan jentera, malah ketika hari penamaan calon pun penyokong yang hadir hanya boleh dibilang dengan jari, baik tak usah bertanding.
Apa pun, buat pertama kali sekali lagi pujian diberikan kepada Pas Pulau Pinang atas ketegasannya terhadap Gerakan ini.
Terbaik dan tabiklah atas kenyataan Pesuruhjaya Pas Pulau Pinang kali ini!! –
ShahbudinHusin 05/08/2023.

5

1

vote
Article Rating
Kongsikan artikel ini


INI ‘SOALAN MAUT’ SAIFUDDIN BUAT SANUSI – JAWAB BOSS, JANGAN TAK JAWAB!!

Menteri Dalam Negeri Saifuddin Nasution Ismail terus membangkitkan persoalan kepada menteri besar sementara Kedah Muhammad Sanusi Md Nor berhubung dakwaan kecurian unsur nadir bumi (REE) di Bukit Enggang di Sik, Kedah.
Hari ini Saifuddin mendakwa seorang warga tempatan dari Kuala Krai, Kelantan yang dikaitkan dengan dakwaan itu telah ditangkap dan dikenakan denda sebanyak RM130,000 pada Januari lalu kerana menceroboh Hutan Simpan Bukit Enggang.
Lelaki Cina itu dikatakan antara 40 orang, termasuk 35 warga asing, yang didakwa di Mahkamah Sesyen atas pertuduhan menceroboh hutan simpan itu.
Namun, kata Saifuddin, kerajaan Kedah yang diketuai Sanusi kemudian mengeluarkan surat bertarikh 15 Mei untuk membenarkan syarikat milik lelaki itu untuk masuk ke kawasan sama dalam hutan simpan itu.
“Hari ini saya nak tanya Sanusi, kenapa keluarkan surat bertarikh 15 Mei untuk benarkan syarikat itu masuk di kawasan sama berkeluasan 500 hektar di hutan simpan.
“Jika (lelaki) sudah ditahan pada Januari, mengapa beri surat 15 Mei atas alasan membangunkan ladang hutan?
“Jadi kita nak tanya Sanusi, sampai bila dia nak pertahan insiden kecurian ini, mengapa surat dikeluarkan kepada orang yang sama yang ditahan dan didenda?” soalnya ketika sidang media hari ini.
Setiausaha agung PKR itu juga mendakwa lelaki tersebut ditahan sekali lagi pada Jun lalu.
Dia berkata akan menunggu jawapan Sanusi berhubung perkara itu, sambil membayangkan dia akan terus membuat pendedahan berkenaan kes tersebut.
Saifuddin dalam siri ceramahnya di Kedah telah membangkitkan dakwaan mengaitkan Sanusi dengan kes REE di Hutan Simpan Bukit Enggang di Sik, Kedah.
Sanusi pula berulang kali menafikan dakwaan itu dan mengancam untuk memfailkan saman terhadap Saifuddin.
Malaysiakini tidak mendedahkan nama suspek kes jenayah yang bukan tokoh masyarakat selagi dia tidak didakwa di mahkamah.
Sumber –
https://m.malaysiakini.com/news/674669

0

0

votes
Article Rating
Kongsikan artikel ini


SETELAH SEMINGGU KEMPEN BERJALAN, KEDUDUKAN SETAKAT INI 4-2

Macam mana PRN 12 Ogos ini?
Berapa negeri PH boleh menang dan berapa negeri pula untuk PN?
Sejak dua tiga hari lalu, ke mana saja saya pergi dan terjumpa dengan kawan-kawan, inilah antara soalan yang paling kerap mereka tanyakan.
Mereka yang menghubungi saya melalui telefon atau menghantar pesanan tulisan, itulah juga selalunya pertanyaan mereka.
Untuk itu, sesuai dengan tempoh kempen PRN enam negeri sudah berjalan kira-kira seminggu sejak penamaan calon pada 29 Julai lalu, saya dengan langkah pro bono mengambil peluang untuk menghubungi beberapa kenalan di negeri-negeri berkenaan, sementara di Selangor dan Negeri Sembilan, saya sendiri dua tiga kali turun padang membuat tinjauan.
Secara kasar, setelah seminggu kempen berjalan, dapatan yang diperolehi menunjukkan PH masih mendahului di Pulau Pinang, Selangor dan Negeri Sembilan.
Di ketiga-tiga negeri berkenaan, PH diyakini mampu mengekalkan pemerintahannya, walaupun majoriti kerusi yang diperolehi dijangka akan berkurangan.
Rata-rata mereka yang ditemui dan ditanya boleh dikata berpuas hati dengan pemerintahan PH selama ini dan tiada isu yang mengguris hati atau boleh menyebabkan mereka marah, lalu terdetik keinginan menukar kerajaan kepada PN.
Dalam pemahaman mereka, keghairahan PN untuk menang hanya semata-mata kerana ingin melonjakkan lagi kerakusan terhadap kuasa, sama ada untuk menjadikannya sebagai landasan menjatuhkan kerajaan selepas ini atau untuk mendepani PRU16 akan datang.
Dengan itu, PH lebih menjadi pilihan pengundi untuk meneruskan khidmat kepada rakyat, tambahan lagi prestasi kerajaan perpaduan di peringkat pusat yang memuaskan dan kedudukannya yang selari dengan kerajaan negeri, turut merupakan perkiraan yang banyak melekat dalam hati.
Dalam masa yang sama, isu calon kitar semula, penguasaan calon kem Azmin Ali yang terlalu menonjol dan percikan perbalahan dalaman antara Pas dan Gerakan berkaitan pencalonan Presiden Gerakan, Dominic Lau diletakkan bertanding di kawasan Melayu di Pulau Pinang, adalah antara hambatan utama yang menipiskan lagi peluang PN di Selangor.
Bagi Negeri Sembilan, masalah utama PN ialah mereka dilihat tidak menampilkan pemimpin yang benar-benar ada merit berbanding PH dan BN untuk menerajui dan mengambil alih kerajaan negeri.
Memang ada sedikit masalah dalaman di sana sini di dalam PH berkaitan pemilihan calon dan terkait hubungannya dengan BN, khusus dalam pembahagian kerusi, tetapi ia tidak sampai menggugat jumlah perolehan kerusi yang dijangka dimenangi.
Meskipun UMNO bertanding lebih banyak kerusi dan berkemungkinan PH, khususnya PKR dan Amanah bakal tewas satu dua kerusi disebabkan masalah dalaman tadi, bagaimanapun adalah dijangka kerusi Menteri Besar akan terus kekal dipegang oleh Aminudin Harun.
Selain Aminuddin dikekalkan kerana ia sudah dijanjikan dan beliau memang sudah pun menduduki kerusi itu, formula sokongan PH kepada Menteri Besar Perak dan Pahang selepas PRU15 lalu, dirasakan akan menjadi pegangan untuk membina kestabilan politik di Negeri Sembilan selepas PRN nanti.
Ertinya, walaupun kerusi yang mungkin dimenangi UMNO adalah lebih, ia tidak menjadikan kerusi Menteri Besar Negeri Sembilan berpindah kepada calon parti itu.
Tambahan lagi, Mohamad Hasan atau Tok Mat yang bertanding kerusi Dun Rantau sudah berada dalam kabinet kerajaan perpaduan di peringkat pusat sebagai Menteri Pertahanan sekarang ini.
Takkan Tok Mat nak jadi Menteri Besar semula?
Pengerusi UMNO Negeri Sembilan, Jalaluddin Alias yang bertanding di Dun Pertang dan turut dilihat berminat untuk kerusi Menteri Besar, rasa-rasanya cukuplah sekadar jadi Exco saja.
Di Pulau Pinang, di seballk ada kemungkinan majoriti kerusi akan berkurangan, kemampuan PH/BN mengekalkan kekal memerintah lagi tidak pernah diragukan.
Bersama perbalahan Pas dan Gerakan dijangka berlarutan sehingga ke peti undi, semua ini adalah elemen yang akan meningkatkan lagi kemampuan PH memenangi lebih banyak kerusi.
Bagi tiga negeri yang kini ditadbir PN, meskipun ada peningkatan sokongan dan arus perubahan mula kelihatan kepada PH, tetapi yang paling berpotensi untuk bertukar kerajaan ialah Kedah.
Dengan pelbagai isu melingkari Sanusi Md Nor, Menteri Besar berciri pelawak dan kerjanya hanya mengata orang tanpa menampilkan tawaran untuk rakyat sebagai ketua sebuah kerajaan negeri, kebarangkalian untuk perubahan dilihat cerah sekali.
Jumlah boleh menang bagi PH/BN setakat ini di Kedah ialah 16 kerusi.
Tetapi, dengan PH/BN bakal meningkatkan lagi serangan kempen mulai minggu depan, 19 hingga 20 kerusi diyakini dapat ditakluki, sekaligus dengan jumlah itu bakal menghantar Sanusi sebagai Ketua Pembangkang semula di Dun Kedah selepas 12 Ogos nanti.
Untuk Kelantan dan Terengganu, tidak dinafikan turut bertiup angin perubahan dan peningkatan sokongan, tetapi PN melalui kekuatan akar umbi Pas, hampir pasti kekal lagi menguasai kedua-dua negeri tersebut.
Kesimpulannya, setelah seminggu kempen berlangsung setakat ini, kedudukan semasa ialah 4-2. –
ShahbudinHusin 06/08/2023.

4.5

6

votes
Article Rating
Kongsikan artikel ini


AHLI MPT KELUAR PARTI PETANDA AWAL BERSATU AKAN LEBIH BERGOLAK SELEPAS PRN NANTI

Walaupun Muhammad Faiz Na’aman bukan nama yang cukup besar dalam kepimpinan Bersatu, tetapi keputusannya keluar parti adalah suatu petanda yang menunjukkan lebih banyak pergolakan akan berlaku selepas ini dalam parti itu.
Dalam pengumuman perletakan jawatan sebagai Ahli MPT dan seterusnya keluar parti, beliau mendakwa, Bersatu kini sudah terpesong dari objektif awal penubuhannya yang kononnya untuk menggantikan UMNO.
“Saya lihat sedikit demi sedikit Bersatu telah terpesong dari objektif awal penubuhannya yang kononnya untuk menggantikan UMNO dengan memberi lebih ruang kepada ramai orang muda dan muka baharu, terutama yang mempunyai latar belakang bersih, berkelulusan akademik, dihormati dan mereka setia dengan parti dari mula.
“Keputusan kepimpinan parti yang seringkali mengabaikan suara akar umbi, pengasas awal dan teguran jentera bawahan menyebabkan Bersatu telah mengalami kekalahan dalam PRN Melaka dan Johor sebelum ini,” katanya.
Selain mempertikaikan pemilihan calon pada PRN kali ini, Faiz berkata, sejarah kekalahan itu dilihat bakal berulang di enam negeri pada 12 Ogos ini, terutamanya di Selangor.
“Pemilihan calon yang berat sebelah kepada pihak kartel tertentu serta calon bidan terjun yang baharu dijadikan ahli parti, hanya semata-mata untuk dipertandingkan dalam PRN Selangor telah menyebabkan terjadi pemberontakan lebih kurang sembilan bahagian Bersatu di Selangor ini hingga terdapat insiden membakar bendera PN secara terbuka sebagai tanda protes akar umbi terhadap percaturan jawatankuasa pemilihan calon,” katanya lagi.
Melihat daripada keputusan yang diambil Faiz ini dan ia boleh dianggap sebagai permulaan, tidak perlu menunggu terlalu lama, barangkali selepas berakhirnya PRN pada 12 Ogos nanti atau sebelum berlangsungnya pemilihan parti awal tahun depan, api dalam sekam yang selama ini tidak berbunyi, pasti tidak dapat ditahan lagi.
Sejak beberapa ketika, kalau kita berjumpa dan berbual-bual dengan pemimpin-pemimpin Bersatu, luahan tidak puas hati dan kemarahan mereka terhadap parti adalah tajuk yang kerap sekali diluahkan.
Seolah-olah perasaan itu terlalu berbuku dalam hati dan dapat meluahkannya adalah suatu kelegaan buat mereka.
Sekurang-kurangnya dua isu menjadi punca kepada apa yang berlaku dalam Bersatu itu:-
Pertama, kepimpinan Mahiaddin Md Yasin yang terlalu ego dan selalu menutup telinga terhadap pandangan atau pendapat orang lain.
Mahiaddin dikatakan terkongkong dengan pemikiran dua tiga orang yang dekat dan rapat dengannya saja.
“Masa jadi Perdana Menteri begitulah perangainya, setelah hilang kuasa pun tetap sama juga.
“Semasa ada kuasa, bolehlah juga diterima jika beliau punya ego yang tinggi dan enggan terima pendapat orang lain, tapi bila tiada lagi kuasa, sepatutnya pandanglah lantai selalu.
“Ingatkan bila sudah jatuh dan tidak lagi berjawatan Perdana Menteri, ada perubahan dalam sikapnya, malangnya Mahiaddin tetap Mahiaddin,” kata seorang pemimpin Bersatu tidak lama sebelum ini.
Katanya lagi, beberapa keputusan melibatkan parti juga banyak dibuat oleh Mahiaddin secara sendirian tanpa berunding dengan pihak berkepentingan yang lain.
Perkara kedua yang menjadi isu ialah pengaruh Azmin Ali sebagai orang baru dalam Bersatu yang dilihat terlalu melebar dan seolah-olah ingin mencatur dan meletakkan banyak cap jarinya dalam parti.
Kejayaan Azmin berbuat demikian dikatakan kerana beliau berjaya mempengaruhi Mahiaddin untuk mendengar cakap dan menurut kehendaknya.
Ada pemimpin Bersatu menyebut, Azmin selalu main “langgar saja”terhadap orang-orang lama dalam Bersatu dan hanya berurusan dengan Mahiaddin seorang saja.
“Pemilihan calon dalam PRN Selangor, selain kecenderungan Mahiaddin sendiri untuk tetap meletakkan bekas Ahli Parlimen Gombak itu sebagai calon Menteri Besar adalah bukti nyata mengenainya.
“Mahiaddin seolah-olah tidak sedar bahawa menonjolkan Azmin adalah tindakan berbahaya untuk beroleh kemenangan kerana isu-isu mengenai dirinya, terutama video Haziq boleh jadi akan dimunculkan semula di saat-saat akhir kempen nanti,” ujar pemimpin berkenaan.
Dalam banyak keadaan ketika ini, melalui banyak dapatan yang ditemui, hanya Hamzah Zainuddin boleh dikira sebagai penyelamat parti kerana beliaulah yang selalu bertindak sebagai pengimbang keadaan bila saja timbul apa-apa rungutan daripada mana-mana pihak.
“Selepas PRN, terutama jika calon-calon Bersatu lebih banyak yang kalah daripada menang, masa depan parti hanya boleh diselamatkan jika Mahiaddin tidak lagi menjadi Presiden.
“Untuk bergerak ke hadapan dan mendepani PRU16, Mahiaddin yang pernah gagal sebagai Perdana Menteri, ditambah ada kes mahkamah sedang dihadapinya, kekalnya beliau menerajui Bersatu hanya memungkinkan kehancuran kepada PN daripada angan-angan ingin mencipta kemenangan,” kata seorang pemimpin Bersatu yang lain.
– ShahbudinHusin 07/08/2023.

5

2

votes
Article Rating
Kongsikan artikel ini


RAFIZI – SELAIN TIADA MASALAH PERTAHAN SELANGOR, NS DAN PP, UNDI PH/BN JUGA AKAN BERTAMBAH

Timbalan Presiden Parti Keadilan Rakyat (PKR) Rafizi Ramli berkata Kerajaan Perpaduan tiada masalah mengekalkan kemenangan di Pulau Pinang, Negeri Sembilan dan Selangor pada Pilihan Raya Negeri (PRN) kali ini.
Malah, beliau percaya undian terhadap Kerajaan Perpaduan di tiga negeri yang secara tradisinya dikatakan sebagai ‘kubu kuat’ Pakatan Harapan (PH) akan bertambah dengan sokongan daripada pengundi Barisan Nasional (BN).
“Di Pulau Pinang, Selangor dan Negeri Sembilan memang saya nampak tiada masalah.
“Pada pendapat saya, undi Melayu di ketiga-tiga negeri ini melepasi paras untuk kita kekal menang.
“Sementara di Kedah dan Kelantan, ada lonjakan yang baik dari segi sokongan, cuma oleh kerana asas kekuatan undi penyokong Melayu kepada Perikatan Nasional (PN) ni memang dah tinggi, jadi keadaan masih dapat dilihat sehingga minggu terakhir ini,” katanya kepada pemberita selepas menghadiri ceramah Jelajah Madani di Telok Ayer Tawar di Tasek Gelugor, semalam.
Rafizi yang juga Menteri Ekonomi berkata setakat ini, PN dilihat masih kekal ‘di hadapan’ di Terengganu.
Mengulas mengenai peralihan sokongan pengundi Melayu terhadap Kerajaan Perpaduan di Pulau Pinang daripada antara 30 hingga 31 peratus tiga minggu lalu kepada 42 peratus, Rafizi berkata sebahagian besar pengundi atas pagar mahukan parti politik yang mempunyai idea dan pemimpin yang boleh menyelesaikan masalah mereka seperti ditawarkan oleh manifesto PH-BN.
Katanya kelebihan PN ialah sekadar memiliki ahli politik yang mempunyai watak seperti ‘pelawak’ ketika berkempen menarik pengundi.
“Bagaimanapun saya yakin Kerajaan Perpaduan akan kekal di Pulau Pinang tapi kita jangan ambil mudah dan kita perlu menyentuh setiap kumpulan pengundi terutamanya daripada bukan Melayu,” katanya.
Sumber
– Bernama

5

1

vote
Article Rating
Kongsikan artikel ini


DINASIHAT KURANGKAN AKTIVITI, SANUSI KINI DISEDARI ADALAH LIABILITI

Pada mulanya, berikufan Menteri Besar Kedah, Sanusi Md Nor tidak muncul dalam beberapa program kempen semalam, konon dikatakan ketidakhadirannya itu kerana faktor keselamatan.
Setiausaha Politiknya, Afnan Hamidi Taib Azamudden dilaporkan berkata, Sanusi dinasihatkan tidak berada di pentas ceramah buat masa ini kerana bimbang keselamatannya.
“Pagi tadi Menteri Besar ada mesyuarat di Kuala Lumpur yang membincangkan perkara besar dan daripada itu dinasihatkan beliau untuk tidak meneruskan ceramah pada malam ini kerana dipercayai ada ‘perangkap’ yang dipasang oleh musuh.
“Perangkap itu mengkehendaki MB kita masuk ke dalam itu, dia pegang dan buat sesuatu yang tidak dijangka, waktu ini kita kena sedia dengan segala kemungkinan, saya dah sebut dah, dalam tempoh sehari dua ini kemungkinan akan berlaku sesuatu yang dahsyat,” dakwanya.
Ikut hukum akal, amat tidak logik dan sukar sebenarnya menerima kemungkinan wujudnya sesuatu ancaman keselamatan terhadap Sanusi.
Ini kerana beliau bukan pemimpin yang merbahaya, sebaliknya hanya banyak merapu dan buat lawak saja dalam ceramahnya.
Pernahkah kita dengar ada pelawak di dunia ini diancam bunuh, hendak ditangkap atau diperangkap oleh sesiapa?
Kalau mahu dikira, Anwar Ibrahim ketika kempen PRU15 lalu, jauh lebih popular dan digilai rakyat ke mana saja beliau turun berkempen.
Tetapi, pernahkah kita mendengar Anwar ada diancam keselamatannya sehingga beliau membatalkan hadir dalam program-program yang sudah ditetapkan?
Tak pernah kan??
Lagi pun, Sanusi juga sentiasa dikawal oleh pegawai pengiring daripada PDRM setiap masa, selain unit amal Pas sendiri sejak sekian lama tidak kurang hebatnya dalam memberi kawalan kepada para pemimpin-pemimpin mereka.
Jadi, di mana tidak selamatnya Sanusi?
Agaknya, lantaran sedar ancaman keselamatan itu memang tidak logik dan boleh membuatkan orang ketawa saja, Sanusi sendiri tampil meredakan keadaan.
Katanya, beliau dinasihatkan oleh Pas Kedah untuk mengurangkan aktivitinya.
“Faktor keselamatan yang dinasihatkan itu antaranya tak bawa kereta laju-laju semata-mata nak cepat sampai.
“PAS Kedah ambil langkah bagi mengurangkan aktiviti saya supaya tak terkejar-kejar ke sana sini. Macam-macam boleh terjadi dalam perjalanan,” tambah Sanusi lagi.
Pulakkk??
Namun, logikkah Sanusi diminta memgurangkan aktiviti kempennya kerana bimbang keselamatannya ketika dalam perjalanan?
Kalau benar Sanusi ada pengaruh, boleh menambah jumlah undi dan keberadaannya memungkinkan kemenangan cemerlang diperolehi, kenapa dikurangkan aktivitinya?
Bukankah sepatutnya dibanyakkan lagi aktivitinya?
Tidak sukar menjangka sebenarnya kenapa langkah itu diambil oleh Pas Kedah.
Ia tidak lain kerana Sanusi kini dirasakan sudah jadi liabiliti kepada Pas Kedah dalam usaha untuk mereka memperolehi kemenangan pada 12 Ogos nanti.
Faktor utama tentunya adalah disebabkan isu nadir bumi atau REE yang jelas memperlihatkan beliau banyak berbolak-balik, memusing-musing cakap dan tidak berkata benar berkenaan perkara itu.
Ternampak semakin ditekan dan didedahkan satu persatu fakta oleh Saifuddin Nasution Ismail berkenaan REE itu, Sanusi semakin terperangkap dan terbelit dengan kepuraan-puraannya sendiri.
Rakyat mungkin terhibur dengan lawak jenaka dan aksi merapu Sanusi, tetapi apabila berdepan fakta dan kebenaran, adalah tidak mungkin rakyat yang waras boleh menerima pembohongannya yang sebelum itu dengan selamba mengatakan beliau tidak tahu apa-apa tentang REE serta tidak kenal sama sekali dengan warga China yang dikaitkan dengannya itu.
Faktor lain ialah Sanusi hanya pandai berkempen dengan melawak dan mengata orang semata-mata, tanpa menambilkan tawaran atau apa yang hendak dilakukannya kepada rakyat dalam tempoh lima tahun akan datang.
Kecenderungannya hanya menyalahkan orang lain dan kerajaan pusat.
Hello boss, sebagai menteri besar dan ada kuasa, takkan tak habis-habis letak beban kesalahan kepada orang lain belaka?
Di samping jtu Sanusi juga sedang disaman oleh Menteri Besar Selangor, Amirudin Shari dan taikun Vincent Tan kerana memfitnah berkaitan Projek Gerbang Maritim Selangor.
Adalah dipercayai, mengurangkan aktiviti Sanusi untuk mengelakkan beliau tersasul lebih banyak perkara ketika berucap, kemudian disaman dan akhirnya merugikan Pas.
Hakikatnya, Sanusi dikurangkan aktivitinya kerana beliau kini sudah dilihat sebagai ancaman keselamatan kepada Pas dan PN sendiri dalam usaha parti itu untuk meraih kemenangan, bukan saja di Kedah tetapi juga di lima negeri yang lain.
Sikap pemimpin-pemimpin utama Pas yang berdiam diri dan tidak membantah pengurangan aktiviti Sanusi adalah bukti liabiliti beliau itu sudah tidak dapat disembunyikan lagi.
– ShahbudinHusin 08/07/2023.

5

2

votes
Article Rating
Kongsikan artikel ini


ANAK SEBAK, PAKAI BAJU AYAHNYA KETIKA CABUT PLAT NAMA SALAHUDDIN DI PARLIMEN

Anak Allahyarham Datuk Seri Salahuddin Ayub, Fatihah Salahuddin hadir ke Dewan Rakyat untuk mencabut plat nama ayahnya pada Selasa.
Menerusi perkongsian di akaun Facebook miliknya, Fatihah meluahkan rasa sayu dan sebak kerana terkenangkan arwah ayahnya.
“Saya memakai baju kemeja putih ayah hari ini ke Parlimen untuk mencabut plat nama ayah di Dewan Rakyat.
“Rasa sayu dan sebak sebaik saja saya masuk ke dalam dewan, jatuh juga air mata tadi mengenangkan ayah.
“Rasanya baru seperti semalam kami bekerja keras untuk memenangkan ayah di Parlimen Pulai,” luah anak bekas Menteri Perdagangan Dalam Negeri dan Kos Sara Hidup itu.
“Parlimen telah menjadi satu keluarga besar buat ayah. Menjadi Ahli Parlimen Kubang Kerian selama dua penggal (2004-2013) dan Ahli Parlimen Pulai (2018-2023).
“Secara peribadi, Parlimen adalah keluarga besar buat saya. Saya berpeluang bekerja dengan warga Parlimen sebagai Setiausaha Sulit Speaker Dewan Rakyat, Tan Sri Mohammad Ariff Md Yusof 2018-2020.
“Kemudian, berkhidmat dengan ayahanda tercinta sebagai pegawai khasnya daripada 2020 sehingga Parlimen dibubarkan pada 2022,” katanya.
Tambahnya, sepanjang tempoh tersebut, beliau diberikan kepercayaan oleh bapanya untuk menguruskan segala hal ehwal Parlimen daripada menyediakan soalan-soalan bagi pertanyaan jawab lisan sehinggalah membuat usul.
“Bagi pihak ayah, saya ingin mengucapkan ribuan terima kasih buat Parlimen Malaysia dan sudah dua minggu ayah tinggalkan kita semua, kerusi ini adalah milik rakyat.
“Datangnya daripada mandat rakyat, pulangnya kepada rakyat yang bakal memilih dan memberi mandat,” kata Fatihah.
Sumber –
Sinar Harian

4.7

6

votes
Article Rating
Kongsikan artikel ini


DARIPADA INTERPOL BAWA BALIK, LEBIH BAIK MAHIADDIN SENDIRI BANTU MENANTUNYA SERAH DIRI

Sudah tiga hari berlalu sejak 7 Ogos lalu bila mana SPRM membuat pengumuman media, nampaknya sehingga kini masih belum ada khabar berita lagi tentang menantu Mahaddin Md Yasin yang dipercayai menghilangkan diri itu
Muhammad Adlan Berhan, yang berkahwin dengan anak Mahiaddin bernama Nabilah dan seorang peguam, Mansoor Saat kini dikehendaki SPRM untuk membantu siasatan kes penyelewengan projek pendaftaran, pengambilan dan penyimpanan biometrik pekerja asing bagi sebuah kementerian.
Kedua-dua mereka dipercayai telah berada di luar negara sejak Mei lalu dan tiada rekod kembali ke tanahair sehingga ini.
Adlan sebelum ini sudah disiasat SPRM, tetapi kemudian memohon kebenaran untuk ke luar negara bagi sesuatu urusan tertentu.
Namun, memandangkan sudah meninggalkan negara pada Mei lalu dan terus tidak kembali sejak itu, Adlan bukan saja dilihat janjinya terhadap SPRM, malah semacam ada kecenderungan memang ingin melarikan diri.
Jika tidak, urusan apa dilakukannya di luar negara begitu lama sejak Mei hingga sekarang?
Dan kenapa sejak 7 Ogos apabila SPRM menghendakinya, beliau masih tidak menghubungi agensi penguatkuasa itu?
Lebih parah lagi, Mahiaddin selaku bapa mertua pula hanya menjawab “no komen” bila ditanya wartawan tentang menantunya itu.
Dalam laporan terbaru, Ketua Pesuruhjaya SPRM, Azam Baki dilaporkan berkata, kedua-duanya dikehendaki bagi proses pendakwaan di mahkamah.
Berikutan tiada khabar berita mengenai kedua-dua mereka itu, khususnya menantu Mahiaddin, SPRM dilaporkan mungkin meminta bantuan Interpol untuk mengesan, menangkap dan membawa mereka balik ke Malaysia.
Dalam hal ini, sebagai bekas Perdana Menteri dan pemimpin blok pembangkang yang partinya sedang berdepan PRN di enam negeri, apakah yang paling patut dan paling wajar Mahiaddin lakukan?
Menjawab “no komen” ketika ditanya wartawan semalam adalah jawapan paling tidak patut dan paling tidak bertanggungjawab oleh Pengerusi PN itu.
Mahiaddin mesti menunjukkan sikap lebih bertanggungjawab, bukan saja memberi maklumat kepada SPRM di mana menantunya berada ketika ini, malah sebagai bekas Perdana Menteri yang khabarnya ghairah kembali mahu berkuasa dan kalau dengar beliau berucap seolah-olah dirinya begitu suci, sampai sanggup melabelkan Perdana Menteri sebagai bodoh, tiada pilihan lain harus dilakukannya melainkan mengarahkan menantunya itu segera menyerah diri.
Macam mana rakyat nak sokong perjuangan PN kalau Mahiadddin sendiri gagal menunjukkan teladan kepada rakyat bahawa beliau dan ahli keluarganya sendiri tiada masalah dalam mematuhi undang-undang?
Nanti kalau sampai Interpol yang dapat menangkap dan membawa balik menantunya itu, bukankah lagi malu beliau dibuatnya?
Negara kita ada undang-undang dan ada mahkamah untuk menegakkan keadilan, kalau yakin tidak bersalah, mengapa perlu melarikan diri?
Mahiaddin pula, kalau beliau turut yakin menantunya itu tidak bersalah, apa yang beliau susah sangat untuk meminta atau mengarahkan menantunya itu segera balik ke Malaysia? –
ShahbudinHusin 09/08/2023.

5

2

votes
Article Rating
Kongsikan artikel ini


HATI-HATI SERANGAN DI SAAT AKHIR SEBELUM HARI PENGUNDIAN

Tempoh berkempen hanya tinggal kurang 48 jam sebelum hari pengundian pada Sabtu, 12 Ogos ini.
Esok Jumaat adalah hari paling kritikal bagi setiap parti yang bertanding di mana pecutan akhir kempen biasanya akan dilakukan demi meraih kemenangan.
Mengambil kira apa yang berlaku pada PRU15 lalu, di hari terakhir itulah letaknya punca kejayaan PN memenangi banyak kerusi dengan serangan kempen yang dilakukan lada di saat-saat akhir melalui media sosial, khususnya Tik Tok.
Kempen fitnah, berita sepatuh benar, berita yang dputar dan berita palsu yang berasaskan sentiman kaum, agama serta kebencian yang ditembak pada saat-saat bukan saja telah membuatkan ramai pengundi, khususnya anak-anak muda terpengaruh dengan mainan tersebut, malah membuatkan PH dan BN ketika itu tidak sempat untuk menjawab atau menangkisnya.
Akhirnya ramai yang terpedaya dan PN, bersama modal besar yang dilaburkan, akhirnya berjaya mengutip labanya.
Apakah perkara yang sama bakal berulang lagi pada PRN kali ini?
Apa pun kemungkinannya dan walaupun PH/BN turut sama aktif dalam platform Tik Tok sekarang ini, mereka bagaimanapun haruslah sentiasa bersiap sedia.
Selain Tik Tok, semua platform media soaial lain hendaklah juga sentiasa dipantau dan diberi perhatian.
Walaupun ketika ini sudah bermula sedikit sebanyak serangan daripada PN yang bertemakan sentimen kaum dan agama dimainkan, ia nampak semacam belum begitu serius lagi.
Tetapi, jentara maya PH/BN jangan sesekali leka kerana mungkin serangan mereka akan bermula esok atau sekitar 12 jam sebelum hari pengundian pada hari Sabtu.
Yang penting, bersedialah untuk menjawab dan menangkis apa juga serangan, fitnah, berita separuh benar dan berita palsu yang disebarkan bagi tujuan memperdaya pengundi.
Malah, kalau dilihat pentngnya PRN ini untuk survival masa depan PN, terutama kerana Mahiaddin Md Yasin dalam waktu yang sama ada kes mahkamah dan menantunya pula jadi buruan SPRM, tidak mistahil serangan mereka jauh lebih menggila lagi berbanding ketika PRU15 dahulu.
Maka, sekali lagi diharapkan jangan leka dan bersiap sedialah mulai sekarang dan jangan sampai hanya penyesalan yang datang setelah keputusan PRN diumumkan.
– ShahbudinHusin 10/08/2023.

3.7

3

votes
Article Rating
Kongsikan artikel ini


PENUNGGANG AGAMA BAKAL DIAMBIL TINDAKAN TEGAS

PERDANA Menteri Anwar Ibrahim berkata beliau mengemukakan cadangan kepada Yang di-Pertuan Agong, Al-Sultan Abdullah Ri’ayatuddin Billah Shah agar tindakan tegas diambil terhadap mana-mana pihak yang mempermainkan serta menunggang agama Islam.
Anwar berkata cadangan itu juga dikemukakan kepada Sultan Selangor Sultan Sharafuddin Idris Shah setelah dibincangkan bersama kedua-dua Timbalan Perdana Menteri iaitu Ahmad Zahid Hamidi dan Fadillah Yusof.
“Tunggu 12 Ogos, selepas itu apapun keputusan (selepas hari pengundian Pilihan Raya Negeri (PRN) enam negeri)…Ini bukan soal politik, saya tidak peduli dia sokong siapa, itu hak dia.
“…tetapi kalau kamu tunggang agama, permainkan hukum Allah, menghukum orang, memfitnah orang, fitnah yang besar, nak kafirkan orang yang tak sokong dia adalah musuh Allah…saya nak beritahu malam ini…
we will not tolerate with this nonsense (
kita tidak akan bertolak ansur dengan karut ini),” katanya.
Anwar, yang juga pengerusi Pakatan Harapan (PH), berkata demikian ketika berucap pada Grand Finale Kita Selangor, di Kuala Lumpur, malam ini, yang turut dihadiri Zahid selaku pengerusi Barisan Nasional (BN) dan Fadillah merangkap ketua whip Gabungan Parti Sarawak (GPS).
Anwar berkata cadangan tersebut adalah bagi mempertahankan kepentingan semua rakyat Malaysia, bukan sahaja buat kaum Melayu.
“Ya kita tingkatkan fahaman Islam, penghayatan Islam. Kita tingkatkan penguasaan Bahasa Melayu dan mantapkan martabat Bahasa Melayu (sebagai) bahasa pengantara dan bahasa ilmu. Kita jamin keistimewaan orang Melayu dan Bumiputera dan kita muliakan kedaulatan Raja-Raja Melayu.
“Tetapi dengar sini baik-baik, jangan kita hina mana-mana anak Malaysia daripada mana-mana kaum…Setiap rakyat, baik Dayak di Kapit, Cina, India beragama Hindu, semua itu warga kita dan mesti kita pertahankan, ” katanya.
Perdana menteri berkata ini kerana rakyat daripada semua kaum di Malaysia berhak untuk disantuni dan mendapat pembelaan.
“Ini bukan mainan campur-tolak. Saya sokong orang Melayu dan ini bukan bermakna saya akan singkir orang Cina… Saya tegaskan sekarang, negara ini mesti selamat. Negara ini mesti menyatuni semua rakyat,” katanya.
Sementara itu, Zahid, yang menyentuh mengenai PRN ketika berceramah pada program berkenaan berkata, peluang diberikan PH kepada BN untuk bertanding 108 daripada 245 kerusi Dewan Undangan Negeri (DUN) di enam negeri membuktikan keikhlasan PH dalam bekerjasama dengan BN.
Justeru, katanya jentera BN bertanggungjawab untuk membantu calon gabungan itu serta PH bagi membalas keikhlasan yang ditunjukkan oleh PH dan berusaha meraih kemenangan pada PRN melibatkan Selangor, Negeri Sembilan, Pulau Pinang, Kelantan, Terengganu dan Kedah.
Selain itu, beliau mengulangi keyakinannya Selangor akan ditadbir oleh kerajaan perpaduan, malah mahukan Amirudin Shari untuk terus menjadi menteri besar negeri berkenaan pasca PRN itu.
“Walaupun kita diserang dan diterjah dengan pelbagai fitnah tetapi saya yakin apabila merah (PH) dan biru (BN) bercantum dengan penuh keserasian, insya-Allah (raih kemenangan),” tambahnya.
Hari pengundian PRN membabitkan enam negeri berkenaan serta Pilihan Raya Kecil (PRK) Parlimen Kuala Terengganu diadakan serentak Sabtu ini. –
Sumber – Bernama, 11 Ogos, 2023.

5

1

vote
Article Rating
Kongsikan artikel ini


TUKAR MB, TMB KELANTAN SEHARI SEBELUM PENGUNDIAN TUNJUK PAS CUAK DAN TERDESAK

Sehari sebelum hari pengundian esok, Pas hari ini mengumumkan pertukaran Menteri Besar dan Timbalan Menteri Besar Kelantan sekiranya parti itu terus mendapat mandat daripada rakyat.
Setiausaha Agung Pas, Takiyuddin Hasan ketika mengumumkan perkara itu berkata, sebagai ganti kepada pemegang jawatan sedia ada, pihaknya alan mengemukakan seorang tokoh agamawan dan seorang tokoh teknokrat sebagai peneraju baru Kelantan, tertakluk kepada mandat rakyat dan perkenan Sultan Kelantan.
Takiyuddin juga berkata, kenyataannya ini dibuat adalah atas arahan Presiden PAS, Abdul Hadi Awang selepas mesyuarat yang berlangsung di Rusila, Terengganu, semalam.
Ini bermakna, sekarang ini, Ahmad Yaakob dan Mohd Amar Nik Abdullah bukan lagi calon Menteri Besar serta Timbalan Menteri Besar Kelantan selepas 12 Ogos ini dan kedua-duanya kini sudah boleh mengemas bilik pejabat masing-masing.
Bagaimanapun, bagi Terengganu dan Kedah, Takiyuddin memaklumkan, Ahmad Shamsuri Mokhtar dan Sanusi Md Nor akan dikekalkan sebagai Menteri Besar jika Pas terus diberi mandat di kedua-dua negeri berkenaan.
Kenapa tiba-tiba Pas mengumumkan pertukaran Menteri Besar dan Timbalan Menteri Besar Kelantan?
Mengapa Terengganu dan Kedah tidak terlibat dengan sebarang pertukaran?
Tidak lain langkah ini diambil Pas ialah untuk menahan angin perubahan di negeri itu daripada terus mengencang menjelang hari pengundian esok.
Bukanlah rahsia lagi gandingan kepimpinan kedua-dua peneraju negeri itu selama ini dilihat gagal membawa sebarang pembaharuan, terutama dalam menyelesaikan masalah air yang sudah berlarutan sejak sekian lama.
Sementara Ahmad Yaakob dilihat terlalu pasif dan tidak proaktif, Mohd Amar pula dikatakan terlalu agresif sehingga banyak musuh timbul kerana percaturannya.
Dipercayai pertukaran Menteri Besar dan Timbalan Menteri Besar Kelantan ini juga ada kaitan dengan pemilihan calon-calon di negeri itu yang dikatakan tidak mematuhi sepenuhnya kehendak kepimpinan Pas di peringkat pusat dan menimbulkan keresahan di peringkat akar umbi.
Dalam masa yang sama, pertukaran ini turut membuktikan Pas sudah mulai cuak dan terdesak untuk terus mentadbir Kelantan sehingga “korban” terpaksa dilakukan sehari sebelum pengundian.
Berjayakah angin perubahan di Kelantan dikekang melalui pengumuman Takiyuddin ini?
Atau angin perubahan menjadi lebih kencang kerana mengumumkan pertukaran Menteri Besar dan Timbalan Menteri Besar di saat-saat akhir dengan sendirinya membuktikan rungutan rakyat tentang kegagalan dua peneraju teratas itu selama ini adalah benar dan sahih?
Untuk menyelesaikan pelbagai masalah di Kelantan yang gagal ditangani sejak 33 tahun lalu, apakah ia boleh diselesaikan dengan menukar calon Menteri Besar dan Timbalan Menteri Besar semata-mata?
Atau parti yang memerintah Kelantan yang sebenarnya perlu ditukar?
Kepada pengundi-pengundi Kelantan, fikir dan buatlah keputusan dengan bijaksana demi masa depan di peti-peti undi pada esok hari.
– ShahbudinHusin 11/08/2023.

3.7

3

votes
Article Rating
Kongsikan artikel ini


PAS KELANTAN AKAN SERAH TIGA NAMA CALON MB KEPADA HADI AWANG

Kepemimpinan PAS Kelantan akan menyerahkan tiga nama calon Menteri Besar kepada Presiden PAS, Tan Sri Abdul Hadi Awang sebaik keputusan Pilihan Raya Negeri (PRN) diketahui malam ini.
Menteri Besar, Datuk Ahmad Yakob, berkata pemilihan calon akan diputuskan Abdul Hadi sebelum dipersembahkan kepada Sultan Kelantan.
“Selepas semua calon kita dapat, biasanya kita akan hantar nama dan presiden akan buat keputusan sebelum persembahkan kepada Tuanku Sultan.

“Ini semua selepas keputusan PRN diumumkan malam ini, dapat berapa kerusi, di mana (calon DUN) yang harus kita ambil, biasanya tiga calon atau lebih.
“Kadang-kadang ikut kelayakan yang ada pada calon sebab nak jadi pemimpin bukan mudah, ada tanggungjawab, syaratnya tahan diuji,” katanya kepada pemberita selepas mengundi di Sekolah Menengah Kebangsaan (SMK) Kampung Laut, di sini, hari ini.
Ahmad yang dilantik menjadi Menteri Besar Kelantan bermula 6 Mei 2013 berkata, tanggungjawabnya selama dua penggal itu seeloknya dilepaskan berikutan faktor usia dan kesihatan yang tidak mengizinkan.

Beliau yang juga Pesuruhjaya PAS Kelantan berkata, perkara itu sudah lama disuarakan kepada Abdul Hadi serta beberapa rakan terdekat dan turut mengumumkan PRN kali ini adalah penggal terakhirnya sebagai calon wakil rakyat.
“Saya sentiasa mengalami keuzuran dan sudah dua kali jatuh, mungkin ada ‘slip disc’ sikit dan masalah jantung.
“Maka saya suarakan kalau boleh tak mahu jadi MB lagi sebab faktor umur dan kesihatan. Dah maklum lama dah kepada presiden (PAS) dan sahabat sendiri,” katanya.
Mengenai PRN, Ahmad yang juga calon PAS DUN Pasir Pekan, menaruh keyakinan parti itu masih kekal memerintah Kelantan.
Beliau bagaimanapun tidak dapat meletakkan ramalan berapa kerusi yang mampu dipertahankan termasuk dari segi majoriti.
“Insya-Allah kita dapat pertahan cuma berapa kerusi kita dan majoriti tu, Wallahualam. Tapi saya yakin kita akan menang,” katanya.
Sumber –
https://www.bharian.com.my/berita/nasional/2023/08/1139388/pas-kelantan-akan-serah-nama-tiga-calon-mb-kepada-abdul-hadi

0

0

votes
Article Rating
Kongsikan artikel ini


REFERENDUM TIDAK MENJADI, ANWAR BOLEH TERUS KEKAL HINGGA HUJUNG PENGGAL

Keputusan PRN enam negeri pastinya sudah diketahui keputusannya oleh kita semua.
Apa pun keputusannya, yang penting sekali ialah PH/BN berjaya mengekalkan tiga negeri yang selama ini dikuasainya dan begitu juga dengan PN yang turut berjaya mengekalkan tiga negeri tadbirannya.
Asasnya, sementara PN beria-ia mahu menjadikan PRN kali ini sebagai referendum kepada kerajaan perpaduan dan Anwar Ibrahim sebagai Perdana Menteri, keputusan 3-3 yang diterjemahkan oleh undi rakyat memberi erti bahawa referendum itu langsung tidak menjadi.
Referendum apa namanya kalau satu negeri PH pun gagal ditawan oleh PN?
Kejayaan PN memenangi banyak kawasan majoriti Melayu, menjadikan UMNO semakin tidak bermaya serta menafikan kemenangan dua pertiga PH/BN di Selangor, ia pada hakikatnya tidak menggugat sama sekali kedudukan Anwar di peringkat pusat.
Anwar boleh terus kekal sebagai Perdana Menteri sehingga hujung penggal kerana semua elemen kemenangan PN itu sama sekali tidak membuatkan Anwar tercedera, berdarah atau luka.
Jika tidak sabar menunggu PRU16, Anwar hanya boleh dijatuhkan dengan Mahiaddin Md Yasin mesti ada keberanian mengusulkan undi tidak percaya di Parlimen dalam waktu terdekat ini.
Tanpa keberanian membawa usul undi tidak percaya, sebaliknya hanya menjerit dalam sidang media saja mendesak Anwar meletak jawatan, tiada apa-apa akan berubah kerananya.
Harus diingat, yang akan mengundi jika usul undi tidak percaya dibawa di Parlimen ialah Ahli-Ahli Parlimen, manakala Adun-Adun yang baru menang semalam tidak menyumbang apa-apa undi untuk menjatuhkan Anwar, melainlan sekadar boleh menjerit di luar pagar Parlimen saja.
Kepada Mahiaddin, berhentilah mendesak Anwar meletak jawatan susulan keputusan PRN ini dan lebih baik beliau mengarahkan menantunya balik segera daripada luar negara untuk mengadap SPRM terlebih dahulu.
Begitu pun, dengan keputusan PRN semalam, Anwar bermula sekarang tidak boleh lagi goyang kaki dan mengambil mudah cabaran PRU16 akan datang.
PRU16 adalah titian siratul mustakim yang sebenar bagi masa depan politik Anwar bersama kerajaan perpaduan yang sedang dipimpinnya.
Beliau mulai sekarang harus berani melakukan rombakan besar-besaran dalam semua struktur dan jentera di sekelilingnya – daripada menteri-menteri kabinet, agensi propaganda kerajaan, sayap penerangan parti dan lain-lain lagi.
Bermula esok, perkara terpenting yang harus Anwar lakukan ialah memastikan semua jentera di sekelilngnya betul-betul berfungsi dan memberi nilai tambah kepadanya.
Mana-mana yang tidak berfungsi dan tidak berbuat apa-apa sepanjang kempen PRN lalu hendaklah dirombak, dipecat atau ditukar penerajunya.
Tempoh masa kira-kira empat tahun daripada sekarang sehingga PRU16 yang dijangka pada 2027 hendaklah digunakan sebaik-baiknya untuk menarik dan menambah lagi sokongan rakyat, bukan semata-mata untuk memberi orang tertentu dengan jawatan dan gaji lumayan semata-mata.
Tidak kira Melayu, Cina, India dan lain-lainnya, semua kaum sebagai rakyat Malaysia mesti disatukan untuk bersama-sama membina negara secara harmoni melalui jenama kerajaan perpaduan ini.
Sentimen kaum dan agama yang menjadi modal politik PN hendaklah ditangani dengan bijaksana dan tidak dibiarkan berterusan begitu saja meruntuhkan perpaduan yang menjadi asas negara ini dibina.
Mendepani cabaran yang ada di hadapan, jenama kerajaan perpaduan adalah resepi terbaik untuk membina negara dan memastikan Malaysia yang pelbagai kaum ini terus bergerak ke hadapan dengan cemerlang.
Di tangan Anwarlah kini bagaimana untuk meletak rempah ratus, cili, garam, gula dan lain-lainnya dimasukkan dengan sempurna agar hidangan yang disiapkan, bukan saja cantik hiasannya, tetapi juga enak untuk dinikmati.
– ShahbudinHusin 13/08/2023.

4.4

10

votes
Article Rating
Kongsikan artikel ini


KENAPA PN PUN MAHU ZAHID HAMIDI LETAK JAWATAN?

Berikutan prestasi buruk UMNO dalam PRN enam negeri yang baru berakhir, amai yang mencadangkan agar kepimpinan parti itu segera diubah.
Perubahan paling banyak dicadangkan ialah mendesak Zahid Hamidi supaya segera berundur atau mrletakkan jawatan sebagai Presiden UMNO.
Tidak terkecuali juga saranan yang kedengaran ialah mendesak Zahid Hamidi meletak jawatan sebagai Timbalan Perdana Menteri.
Kalau mereka yang berada dalam UMNO dan bimbang tentang masa depan parti itu yang membuat desakan demikian barangkali bolehlah juga difahami tujuannya.
Namun, yang turut membuat desakan yang sama ialah mereka dalam PN dan yang pro kepada gabungan blok pembangkang itu.
Di tempat teratas yang mendesak Zahid Hamidi agar berbuat demikian ialah Mahiaddin Md Yasin, Pengerusi PN merangkap Presiden Bersatu, parti yang merupakan saingan kepada UMNO sendiri.
Di samping itu, ramai lagi mereka yang diketahui pro PN juga mahu Zahid Hamidi berundur daripada jawtannya dalam parti serta kerajaan atas alasan keberadaannya kini adalah beban kepada Anwar Ibrahim dan kerajaan perpaduan.
Kata mereka, berdasarkan keputusan PRN lalu serta PRU15 sebelumnya, UMNO tidak mungkin mampu bangkit semula jika Zahid Hamidi kekal menerajui parti itu.
Kenapa mereka begitu syok mahu mendesak Zahid Hamidi meletak jawatan?
Tidakkah PN sedar bahawa pertukaran kerajaan di pertengahan jalan sudah hampir mustahil berlaku dan satu-satunya cara menukar kerajaan hanyalah melalui PRU16 pada tahun 2027 akan datang?
Kalau keputusan PRN dijadikan ukuran dan keberadaan Zahid Hamidi menerajui UMNO serta berada dalam kerajaan lebih merupakan beban dan menyukarkan parti itu beroleh kemenangan, ini bermakna ia adalah suatu anugerah keadaan yang memihak kepada PN.
Apabila UMNO sudah hilang potensi untuk diberi undi oleh rakyat disebabkan adanya Zahid Hamidi, bukankah yang untung ialah PN, gabungan yang dianggotai Pas dan Bersatu serta merupakan saingan kepada UMNO?
Kalau begitu, tidakkah PN sepatutnya menggalakkan lagi Zahid Hamidi terus menerajui UMNO dan kekal berada dalam kerajaan supaya sokongan rakyat lebih memihak kepada mereka, seterusnya lebih mudah memenangi PRU16 nanti?
Tetapi, mengapa PN pun mahu Zahid Hamidi meletak jawatan?
Mereka mahu apa sebenarnya?
– ShahbudinHusin 14/08/2023.

5

2

votes
Article Rating
Kongsikan artikel ini


MAHIADDIN SEPATUTNYA LETAK JAWATAN, HADI AWANG LEBIH BERWIBAWA MEMIMPIN PN

Sejak semalam, beredar satu poster di media sosial tentang kedudukan parti yang mentadbir negeri-negeri sebaik berlabuhnya tirai PRN.
Disebutkan dalam poster itu, Pas kini mentadbir negeri Perlis, Kedah, Kelantan dan Terengganu; BN mentadbir Perak, Pahang, Johor dan Melaka; PH mentadbir Selangor, Negeri Sembilan dan Pulau Pinang; GRS di Sabah serta di GPS di Sarawak.
Di mana Bersatu?
Ohhhh…terbukti dan ramai kini tersedar bahawa Bersatu tidak memiliki satu negeri pun di bawah tadbirannya di negara ini.
Kesiannya…
Setelah berakhirnya PRN yang memperlihatkan hajat besar PN untuk menawan negeri dikawal PH, khususnya Selangor tidak menghasilkan kejayaan, ketiadaan negeri ditadbir Bersatu ini juga menyerlahkan satu lagi sisi kegagalan Mahiaddin Md Yasin selaku Presiden parti tersebut.
Adalah jelas lagi nyata kini, parti yang benar-benar unggul dalam PN ialah Pas dan bukannya Bersatu.
Menyusuli kejayaan memenangi paling banyak kerusi Parlimen pada PRU15 lalu, pencapaian Pas sekali lagi amat membanggakan dalam PRN yang baru saja berakhir Sabtu lalu.
Di Kedah, Kelantan dan Terengganu, tanpa Bersatu dan Pas bergerak secara solo pun sebenarnya mereka mampu mencipta kejayaan yang gemilang.
Tidakkah dengan keadaan ini, Mahiaddin sepatutnya ada sedikit rasa malu dan wajar meletak jawatan selaku Pengerusi PN?
Di sisi yang lain pula, jika dibandingkan antara Pas dengan Bersatu, parti pimpinan Hadi Awang itu juga sentiasa jelas hala tuju perjuangannya serta amat berwibawa di mata pengundi.
Sebab itu, yang benar-benar diterima oleh pengundi Melayu ialah Pas dan apa yang berlaku sepanjang kempen adalah kebangkitan gelombang hijau dan bukan gelombang biru kelabu.
Dengan kedudukan parti yang kukuh, berwibawa dan sentiasa berkembang, Ahli Parlimen lebih ramai serta menguasai empat negeri, PN sepatutnya lebih wajar diketuai oleh pemimpin daripada Pas berbanding Bersatu.
Lalu, bila lagi Mahiaddin nak letak jawatan dan serah jawatannya kepada Hadi Awang?
Tidak harus kita lupa, satu lagi kecacatan Mahiaddin sebagai pemimpin ialah beliau kini merupakan kluster mahkamah, sama seperti Presiden UMNO, Ahmad Zahid Hamidi.
Dalam kedudukan demikian, selain tidak tidak pernah bersedia melepaskan jawatannya dalam parti, Mahiaddin diketahui masih lagi bercita-cifa untuk jadi Perdana Menteri.
Jika peluang terbuka, pasti Mahiaddin lebih menombor-satukan dirinya untuk mengisi jawatan Perdana Menteri berbanding Hadi Awang atau Hamzah Zainuddin.
Dalam hal ini, apa bezanya beliau dengan Zahid Hamidi?
Lebih daripada itu, di ketika menantunya sendiri sedang dicari SPRM dan dipercayai berada di luar negara sejak Mei lalu, beliau terbukti gagal memainkan peranan yang signifikan, sama ada memberi maklumat di mana menantunya itu berada atau mengarahkannya balik dengan segera.
Sebagai bekas Perdana Menteri dan masih bercita-cita untuk jadi Perdana Menteri, Mahiaddin seharusnya sedar beliau ada tanggungjawab moral untuk memastikan dirinya serta ahli keluarganya sentiasa patuh kepada undang-undang negara.
Kalau itu tidak mampu dilakukan, lebih baik jangan bertangguh lagi nak letak jawatan dan serahkan saja jawatan Pengerusi PN kepada Hadi Awang.
– ShahbudinHusin 14/08/2023.

4

4

votes
Article Rating
Kongsikan artikel ini


MAHIADDIN BELUM BOLEH TIDUR LENA….

Rasa gembira Mahiaddin Md Yasin dan para penyokongnya atas keputusan Mahkamah Tinggi yang melepas dan membebaskan bekas Perdana Menteri itu daripada empat pertuduhan salah guna kuasa nampaknya tidak bertahan lama.
Ini berikutan Pejabat Peguam Negara dengan segera telah memfailkan rayuan ke Mahkamah Rayuan berhubung keputusan tersebut petang tadi.
Maknanya, masih ada kemungkinan kes tersebut dibicarakan jika rayuan itu diterima di peringkat Mahkamah Rayuan.
Jadi, sabar dulu dan jangan terlalu awal untuk bergembira dengan mengaitkan keputusan Mahkamah Tinggi itu sebagai bukti pertuduhan yang dibuat adalah bermotifkan politik.
Hakikatnya, keputusan Mahkamah Tinggi itu adalah bukti bahawa Perdana Menteri atau pihak eksekutif di Putrajaya tidak campurtangan sama sekali dalam urusan mahkamah.
Awal hari ini, Mahkamah Tinggi Kuala Lumpur membenarkan permohonan Pengerusi PN itu untuk membatalkan empat pertuduhan salah guna kuasa berkaitan dana berjumlah RM232.5 juta yang diterima Bersatu atas alasan pertuduhan itu tidak jelas dan melanggar keperluan Kanun Tatacara Jenayah.
Dengan itu, Mahiaddin telah dilepas dan dibebaskan daripada empat pertuduhan terhadapnya.
Selain rayuan telah difailkan, kepada yang mungkin terlupa, Mahiaddin juga masih lagi ada tiga kes mahkamah di bawah AMLA yang perlu dihadapinya.
Peguam Negara Idrus Harun berkata, keputusan Mahkamah Tinggi itu hanya membabitkan empat pertuduhan bagi kesalahan mengikut Seksyen 23 Akta SPRM 2009 saja.
Tetapi, katanya, tiga lagi pertuduhan di bawah Seksyen 4(1) Akta Pencegahan Pengubahan Wang Haram, Pencegahan Pembiayaan Keganasan dan Hasil Daripada Aktiviti Haram 2001 yang dihadapi Mahiaddin masih lagi kekal dan tarikh sebutan di Mahkamah Sesyen Kuala Lumpur pada 19 September 2023 sebagaimana telah dijadulkan juga tidak berubah.
Di samping itu, menantunya yang dicari SPRM dan kini telah dimasukkan dalam notis merah pihak polis untuk ditangkap, turut merupakan satu lagi beban menunggu buat Mahiaddin.
Ketua Polis Negara, Razarudin Husain berkata PDRM akan bekerjasama dengan SPRM dalam hal berkaitan.
“Sekiranya ada maklumat tambahan (notis merah interpol) saya akan memaklumkan kepada SPRM untuk tindakan selanjutnya,” kata beliau.
Ertinya sekarang ini, jangankan nak tidur lena, nak senyum pun masih tidak semudah biasa untuk Mahiaddin ukirkan pada wajahnya dengan sesuka hati.
Masih banyak kemungkinan tak terduga bakal menerpa kehidupannya.
– ShahbudinHusin 15/08/2023.

3.5

4

votes
Article Rating
Kongsikan artikel ini


ZAHID HAMIDI TAK BERHASRAT UNDUR DIRI, IKRAR BINA SEMULA KEKUATAN PARTI

Di sebalik desakan dan asakan yang semakin lantang mendesak dirinya berundur, Presiden Umno Ahmad Zahid Hamidi berikrar untuk bergerak ke hadapan dan “melakukan lebih banyak” untuk membantu parti itu mengembalikan semula keyakinan rakyat.
Sambil mengambil maklum, bahawa ini bukan kali pertama seseorang presiden Umno didesak meletak jawatan susulan keputusan pilihan raya yang lesu, katanya tanggungjawab prestasi buruk sepatutnya dipikul bersama oleh kepimpinan Umno.
“Walaupun saya bertanggungjawab ke atas keputusan pilihan raya, seperti yang ditegaskan Johari, ia sepatutnya menjadi tanggungjawab bersama kepimpinan Umno,” katanya, yang dipetik oleh akhbar

The Star
, hari ini.
Zahid merujuk kenyataan Naib Presiden Umno Johari Abdul Ghani, yang pada Ahad lalu berkata,

semua pemimpin Umno mesti bertanggung jawab

terhadap keputusan memalukan parti itu pada enam pilihan raya negeri Sabtu, lalu.
Pilihan raya negeri pada 12 Ogos itu menyaksikan Umno sekadar mampu memenangi hanya 19 kerusi DUN di Negeri Sembilan, Selangor, Pulau Pinang, dan Kelantan.
Parti itu juga mencatatkan prestasi terburuk apabila gagal merampas atau mengekalkan mana-mana kerusi yang ditandinginya di Terengganu dan Kedah.
Bagaimanapun, ia memperoleh 14 kerusi di Negeri Sembilan dan dua kerusi masing-masing di Pulau Pinang dan Selangor. Di Kelantan, parti itu hanya memenangi kerusi DUN Galas.
Berikutan itu, timbul semula gesaan untuk melakukan reformasi parti, termasuk Zahid bertanggungjawab dengan meletakkan jawatan sebagai presiden Umno.
Zahid memberitahu akhbar berbahasa Inggeris itu bahawa dia menyedari desakan sedemikian, dan sebagai tindak balasnya, timbalan perdana menteri itu berjanji untuk berusaha ke arah mendapatkan semula keyakinan rakyat dengan bantuan pemimpin Umno yang lain.
“Kita akan meneliti pendekatan dan strategi. Kita akan menerima pakai yang baharu, supaya kami boleh memenangi hati dan fikiran pengundi sekali lagi,” katanya dilaporkan.
Menurut Zahid, parti itu perlu menangani kekeliruan dalam kalangan ahli Umno berhubung keputusannya untuk bekerjasama dengan DAP.
Walaupun usaha telah dibuat sebelum pilihan raya negeri untuk menjelaskan perkara itu, dia percaya lebih banyak perkara perlu dilakukan.
“Kami melakukan beberapa sesi untuk menjelaskan perkara ini di peringkat bahagian. Mungkin, mesej itu tidak sampai ke akar umbi atau mungkin perlu dijelaskan lagi di peringkat itu.”
Sumber –
https://m.malaysiakini.com/news/675710

0

0

votes
Article Rating
Kongsikan artikel ini